Abrege eus an Aviel/Chapistr 62 - Wikimammenn\nAbrege eus an Aviel/Chapistr 62\n◄ Evit ar sul diveza goude ar Pantecost Instruction voar ar profit bras a allomp da denna eus ar Veditation Method a Oræson, etc. ►\nUR virionez incontestabl eo penaus ne deomp quet capabl heb ar sicour eus a c’hraç an Autrou-Doue, da ober an distera mad evit hor silvidiguez, non-pas memes da gaout ur sonch vad ac’hanomp hon-unan ; ne allomp quet c’hoas sortial eus ar stad deplorabl a bec’het, na trec’hi hon inclination direglet, nemet dre ar sicour eus e c’hraç.\nAn Tadou Santel eus an Ilis o deus recommandet dreist pep tra an oræson mental, da lavaret ê, an oræson a galon, pe ar veditation, pehini a henvont alc’hue an Eê, ar mân pehini a ranferm an douçder eus an oll vertuziou, ur sourcen eus an oll graçou hac eus an oll madou eus ar vuez spirituel : hiniennou memes eus an tadou santel-ze o deus avancet penaus ne gomprenent quet e voa possibl cundui ur vuez christen hep an oræson mental. Mæs petra benac a ve, consideret o deus-oll an oræson mental evel an agreapla da Zoue hac ar profitapla evit an eneou, evel ar voyen an æzza, ar berra hac an assura evit ober e silvidiguez, evel ar propra da inspira deomp an horreur eus ar pec’het, da ober deomp estimout ha caret ar vertu, ha d’hor c’hreaat e servich Doue.\nDre an oræson e teu an den d’en em antreteni calon-ouz-calon gant e Zoue. Pebes enor ha pebes avantaich ! En oræson eo e communiq Doue d’an den e c’hraçou gant abondanç, o scleraat e speret, oc’h anflammi e galon, hac o carga e ene eus a un douçder pehini a dremen infinimant an oll joa eus ar bed. Avantajou quer bras ha quer caër na dleont-ii quet hon excita da ur pratiq quer mad ha quer santel ?\nMæs martese e leverrot-hu : ne ouzòn quet ober oræson, ha n’em eus quet amser d’e ober. Da guemense e respontin : da guenta, mar livirit n’hoc’h eus quet an amser, dre’n abec ma hoc’h eus cals a labour (supposet memes e vec’h o servicha) na illit-hu quet da viana ober oræson da Sul ha da Vouel ? Ne guevet-hu quet d’an deziou pembez memes, peguement bennac a labour ho pe, an amser evit ho repasiou reglet ? N’oufec’h-hu quet ive ; en ur regla mat hoc’h amser, cavout un hanter heur pe ur c’hard-heur evit rei d’hoc’h ene ar vagadurez spirituel a behini he deus quement a ezom ? Mæs supposet e ve guir n’ho pe quet amser aviziou ; grit neuse ta hoc’h oræson en ur vont d’ho tevez, pe en ur ober memæs ho labour, nemet na glefot quet cals a drous en dro deoc’h. Mar d’houc’h custum da lavaret cals a bedennou vocal, e allot, mar quirit, diminui darn anezo evit caout ar spaç da ober oræson mental, pehini a dra sur a vezo agreaploc’h da Zoue, hac a behini e tennot avantajou brassoc’h evit avanç hac assuri ho silvidiguez.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_62&oldid=95062 »


Diwar-benn bloaz 9 an deiziadur juluan eo ar bajenn-mañ\nEvit ar bloaz -9, gwelet ar bajenn : -9\nEvit an niver 9, gwelet ar bajenn : 9 (niver)\n762 AUC (Ab Urbe Condita = goude diazez Kêr-Roma) = 9 goude ganedigezh J.-K.\n2.1 Politikerezh, gwir ha kevredigezh\n2.1.1 Impalaeriezh roman\n2.2 Relijionoù ha mitologiezhioù\n2.3 Arzoù ha sevenadur\n2.4 Teknikoù ha skiantoù da dalvezout\n2.5 Buhez pemdez ha dudi\n3 Ganedigezhioù 9\n4 Marvioù 9\nIstor : Echuet an Istorioù fulupek gant ar galian Trog Pompeia, anezho ar skridoù latin kentañ o tezrevelliñ istor ar bed.\nImpalaer : Aogust (Caius Julius Caesar Octavianus),\nKoñsuled : Gaius Poppaeus Sabinus, Quintus Sulpicius Camerinus. Suffex : Marcus Papius Mutilus ha Quintus Poppaeus Secundus\nVotet eo al lezenn lex Papia Poppaea a-enep an dud dizimez hag ar c'houbladoù difrouezh evit lakaat kreskiñ niver an euredoù.\nDiaes e teu stad armerzhel an Impalaeriezh roman da vezañ goude emsavadeg an Danav (6) ha c'hwitadenn Varus. Ret eo soñjal sevel tailhoù nevez : un ugentvedenn war an hêrezhioù hag ur gantvedenn war ar gwerzhioù.\nMarcus Ambibulus, prokulor Jude, Samaria hag Edom (9-12).\nHarluet eo Ovidius da Domis.\nIlliria : war-lerc'h flastradeg an emsavadeg e teu ar vro da vezañ ur broviñs roman.\nPannonia (Hungaria hiziv) : Sujet da vat da Roma, dont a ra da vezañ ur broviñs roman.\nTrec'h eo ar penn german Arminius war teir lejion roman Varus en emgann Teutoburg. Dont a ra ar stêr Roen da vezañ ar vevenn nevez etre ar bed roman hag ar bed german. Kaset eo al lejionoù Legio II Augusta, Legio XX Valeria, ha Legio XIII Gemina da C'hermania evit kemer lec'h al lejion Legio XIX hag ar re all bet freuzet en emgann. Bomm brudet Aogust ("Varus, distro ma lejionoù din !").\nTaget an Drinobanted gant ar Gatuvellauned. Preizhet eo Camulodunum ( Colchester hiziv).\n10 Genver : Diskar a ra Wang Mang an dierniezh Han er galloud abaoe daou gantved ha krouiñ a ra un dierniezh berrbad : an dierniezh Xin (fin e 25).\nDre zekred an Impalaer eo difennet ober kenwerzh ar sklaved\nNullet eo perc'henniezh prevez an douaroù gant Wang Mang.\nBolz enor Susa (Italia).\nGanedigezhioù 9[kemmañ | kemmañ ar vammenn]\n18 Du : Vespasianus, Impalaer roman.\nMarvioù 9[kemmañ | kemmañ ar vammenn]\nPublius Quinctilius Varus, jeneral roman, a greder bezañ en em lazhet da-heul faezhidigezh e arme da-geñver emgann Teutoburg.\nAdtapet diwar « https://br.wikipedia.org/w/index.php?title=9&oldid=1962989 »\nKemmoù diwezhañ degaset d'ar bajenn-mañ d'an 17 C'hwe 2022, da 08:30.


Pajenn:Marigo - Buez ar Saent.djvu/395 - Wikimammenn\nPajenn:Marigo - Buez ar Saent.djvu/395\noboisset en deus d’an Ampalaër eus an Eê, non pas d’an hini eus an douar. Gouzout a ràn petra en deus anduret, ha gant pebes couraich en deus souffret, hac esperout a ran, gant graç Doue, ne vezin quet neubeutoc’h fidel, na neubeutoc’h couraichus evintâ.\nAr barner a ordrenas neuse ma vize exposet an daou vreur d’al leonet evit beza divoret, mæs al leonet-ze ne resont nemet gourvez ehars treid an daou verzer santel, heb noasout dezo e fæçoun ebet. Ur miracl quer bras a gonvertissas pemp-cant famil eus a Rom. Mæs an tirant a chommas bepret ostinet, hac a reas dibenna an daou vreur santel. O merzerinti a erruas er bloaz 287.\nDoue en deus consolet a couraichet an daou verzer santel-mâ en ho zourmanchou. En em roomp-oll da Zoue, ha Doue a vezo oll evidomp. Seul vuy ma andurimp a boan, ma vezimp affliget, ma vezimp abandounet gant an dud, seul-vuy e teui Doue d’hon c’harga eus e faveriou. Doue eo ar mignon fidel ha constant, pehini ne abandoun morse ar re er c’har.\nAn decvet devez a viz Even.\nSANTES MAC’HARIT, ROUANES.\nAr Santes-mâ guir exempl ha squêr an Introneset hac an oll merc’het Cristen, a oa Merc’h-vian da Edmond, roue a Vro-Saus. Biscoas ne oe remerquet en ur Brinces yaouanc caëroc’h dispositionou evit ar vertuz ; en he yaouanctis n’en em blige nemet oc’h ober oræsoun, hac o lenn levriou a zevotion ; ha mar e devize heuliet he inclination, e vize chomet epad an deiz var he daoulin dirag ar Sacramant adorabl. He zevotion evit an Itron-Varia a voa ive quer\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/395&oldid=134515 »


dinec'h - Wikeriadur\nSavet gant ar rakger « di- » hag an anv-kadarn « nec'h ».\nHep nec'h, hep nec'hamant.\nDinec'h oa ive-ta divar-benn enklask ha furch ar c'habiten. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 278.)\nDinec'h e oant diwarbenn madou ar bed kerkoulz ha diwarbenn o oad a gerze, a zoug e gamm, ker goustadik hag ar ster vihan e-touez bleuñv ar prad. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)\nEr c'heit amzer-man, Kolaïg a zo ken dinec'h ha tra, [...] — (Ivon Krog, Eur Zac'had Marvailhou, Buhez Breiz, Kemper, 1924, p. 106.)\nbez dinec'h, bezit dinec'h.\ngalleg : sans inquiétude (fr)\nsaozneg : unworried (en)\nKousk dinec'h, Ivonaig... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 194.)\nNeuze e kerzhe dinec'h dezhañ en ur dourtal ha, pa ne zeue ket a-benn d'e doullgofañ gant e gernoù, e rae dezhañ kemerout an tec'h. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 23.)\nOber udb ken dinec'h ha tra.\nAdtapet diwar « https://br.wiktionary.org/w/index.php?title=dinec%27h&oldid=293110 »\nKemmoù diwezhañ degaset d'ar bajenn-mañ d'an 12 Gen 2020, da 11:25.


Diwan - Galv d'en em vodañ evit gwareziñ kelenn yezhoù Breizh\nLabourat e Diwan\nEn em ginnig\nKelenn, ar greizenn stummañ\nDiwan berr ha berr\nDibab ar soubidigezh\nPetra eo ar soubidigezh ?\nEr skol kentañ derez\nEn eil derez\nAr yezhoù er skol\nAr yezhoù all\nKavout ur skol\nBezañ tad pe vamm ur skoliad·ez\nPenaos e ya en-dro ar skolioù kevredigezhel ?\nPiv 'zo piv ? Piv 'ra petra ?\nAr skipailh pedagogel\nAr gevredigezh desevel poblek\nAr c'huzul skoazell\nAr c'huzul skol\nPenaos ambroug ma bugel ?\nTestennioù tud ar vugale\nBrezhoneg er gêr\nOber ur prof\nReiñ e lod war al lec'h\nKemer perzh e darvoudoù ar rouedad\nLegadiñ da Roc’h Diwan\nE penn un embregerezh on\nDiwan er mediaoù\nDeizataer ar skolioù\nDegemer > Galv-den-em-vodan-evit-gwarezin-kelenn-yezhou-breizh\nGalv d'en em vodañ evit gwareziñ kelenn yezhoù Breizh\nD'ar Sadorn 13 a viz Meurzh e Kemper\nKendivizad Stad-Rannvro war ar c’helenn yezhoù Breizh : goulenn a ra ar c’hevredigezhioù ur c’henemglev uhelek bremañ diouzhtu !\nTolpet e oa ar c’hevredigezhioù Diwan, Div yezh Breizh, Kelennomp, ha sindikadoù SNES-FSU ha CFDT-FEP e Rostrenenn dimeurzh evit eskemm war an diaesterioù bevet en eil derez evit kelenn ar brezhoneg pe e brezhoneg. Nec’het eo ar c’hevredigezhioù hag ar sindikadoù gant stad kalite ar c’helenn brezhoneg met ivez gant ar fed n’eus ket peadra evit treuzkas ar brezhoneg er c’helenn divyezhek met ivez er c’helenn brezhoneg diret. N’eo ket hepken ar skolajoù Diwan zo bet tizhet gant kudennoù evit kelenn ar yezh nevez zo ouzhpenn.\nKelaouet int bet ‘barzh ul lizher kaset d’an 2 a viz Meurzh gant prezidant Kuzul rannvro Breizh e oa stanket ar c’hendivizad Stad-Rannvro evit ar c’helenn yezhoù Breizh en abeg "d’ar skoilhoù lakaet gant Ministr an deskadurezh-Stad kement war an danvez ha war ar stumm hag an divizoù gortozet chomet direspont".\nMil a-bouez emañ ar c’henemglev-se evit ar c’helenn divyezhek hag ar c’helenn brezhoneg dre vras kement evit ar rouedad Diwan hag evit ar rouedadoù skolioù publik pe gatolik. Sellet a ra ar c’henemglev-se diouzh sujedoù all estreget ar c’helenn brezhoneg evel diorren ar brezhoneg er vuhez pemdeziek (panellerezh, mediaoù, sevenadur...) ouzhpenn.\nAn tu nemetañ eo ar c’henemglev-se evit reiñ d’ar Vretoned.ezed ar binvioù evit diorren ha kemer e-karg treuzkas ar brezhoneg. Daoust d’an engouestl kemeret gant ar c’hentañ Ministr d’an 9 a viz C’hwevrer 2019, e framm ar gevrat evit an ober publik e Breizh, ha daoust d’al labourioù don kaset da benn gant ar c’hevredigezhioù ha Kuzul sevenadurel Breizh, n’eo ket bet sinet ar c’henemglev Stad-Rannvro c’hoazh !\nN’eus ket mui da dortal ! Bremañ diouzhtu kaer eo ret ober un dra ! O tostaat emañ ar c’hinnig lezenn evit ar yezhoù a vo votet er Vodadenn vroadel ivez ! Goulenn a ra groñs Diwan, Div yezh Breizh, Kelennomp ha Divaskell, kevredigezh nevez ar gerent evit ar c’helenn divyezhek e skolioù katolik, ha Kevre Breizh, kenurzhierezh ar c’hevredigezhioù sevenadurel e Breizh, ma vo sinet ur c’henemglev youlek a-live gant palioù ar politikerezh yezh votet gant ar rannvro a-raok dilennadegoù rannvro e miz Mezheven ha ma vo paouezet da stankañ an traoù gant ar Stad ha dreist-holl gant ministr an Deskadurezh Stad evel pezh zo bet disklêriet gant Loïg Chesnais-Girard.\nSetu perak emañ Diwan, Div yezh Breizh, Kelennomp, Divaskell ha Kevre Breizh o c’hervel an holl dud kar d’hor yezh ha d’hor sevenadur da vont da vanifestiñ e Kemper d’ar Sadorn 13 a viz Meurzh da 1 eur 13 d’enderv* evit ma vevo hor yezhoù !\nUnanet e vimp kreñv !\n* Gant ur maskl dre ret ha jestroù herzel e-pad ar vanifestadeg\nReportaj Frañs 3 Breizh embannet d'ar 4 a viz Meurzh 2021\nFlyer 10 abeg da vanifestiñ an 13 a viz Meurzh evit difenn ar brezhoneg\nKemennadenn kelaouiñ Manif Kendivizad Stad Rannvro Meurzh 2021\nGerioù-alc'hwez stag : manifestadeg langue\nSkignañ ar pennad-mañ\nNaoned, Gwened : brezhoneg e pep lec’h !\nBodadegoù rouedad Diwan gant Ar Redadeg d'an 21 hag 28 a viz Mae 2022.\nEvit Ma Vevo Hor Yezhoù : respont an danvez prezidant Macron\nResevet eo bet respont an danvez prezidant Macron gant Evit Ma Vevo Hor Yezhoù. Ezel eo Diwan eus ar strollad-mañ en doa embannet...\nEvit Ma Vevo Hor Yezhoù : respontoù an dud war ar renk evit ar brezidantelezh\nDielfennañ a ra ar strollad Evit Ma Vevo Hor Yezhoù respontoù an dud war ar renk evit an dilennadegoù prezidantelezh war dalc’h...\nDorioù digor Diwan e miz C’hwevrer hag e miz Meurzh !\nAr bloaz-mañ, dorioù digor Diwan a zo aozet e-pad daou zibenn-sizhun : ar 4 ha 5 a viz C’hwevrer, hag ivez d’an 18 ha 19 a viz...\nAn holl bennadoù war an tem-mañ\nZA Sant Ernel - BP 147\n29411 Landerne Cedex\nPgz : 02 98 21 33 69\nMeneger Kevatalder Paotred / Merc'hed 2021 : 46/50\nDIWAN 2022 Tous droits réservés - Réalisation Agence Digitale Versio


Pardon Itron-Varia ar Porzhoù | Destination Coeur de Bretagne - Kalon Breizh\nHome / Anavezout / Pardon Itron-Varia ar Porzhoù\nSetu me e Kastell-Nevez ar Faou, bourc’h dudius kreiz Penn ar Bed, dirak ar santual ma sav e gorzenn a-us d’an toennoù. Savet eo uhel bannieloù-iliz ar parrezioù tro-war-dro ha re eskoptioù Breizh, emañ ar bannieloù glas ha gwenn o stlakal en avel hag an tonioù sonerezh sakr o strinkañ eus an uhelgomzerioù.\nEmañ an didrouz o ren er chapel. En-dro d’ar Werc’hez-Mamm, stipet evit an degouezh gant he c’haerañ kurunennoù ha gwisket gant he mantell brodet aour, e teu pirc’hirinded ha gweladennerien lerc’h-ha-lerc’h da enaouiñ ur c’houlaouenn-goar pe ul lutig. Klevet a ran e oa bet un oferenn d’an derc’hent evit ar re gozh hag ar re glañv.\nDa eizh eur noz en em gavan war ar reper a-benn mont d’an oferenn. Da heul e vo ar brosesion gant gouloù. Kemennet e vez al lidoù gant brimbalerezh ar c’hleier ha sonerezh ar manejoù. Met adal ma teu war-wel ar Werc’hez kurunet douget gant ar wazed 50 vloaz e vez gounezet tamm ha tamm engroez ar birc’hirinded d’ar virvidigezh. Hag ur wech serret an noz emaomp o vale e straedoù kêr en un aergelc’h parfet, lusket gant kanoù e galleg hag e brezhoneg.\nMaouezed 50 vloaz a zoug an delwenn d’an antronoz. Gwelet a ran o gwiskamant hengounel cheuc’h koulz ha kroazioù ha bannieloù kaer-meurbet ar santualoù hag an dileuriadurioù niverus. Neuze on pedet da zougen ur banniel gant vakañserien all. Souezhet, nec’het un tamm met enoret dreist-holl ez eomp gant an dud… Ha ken aes ha tra en em gavomp e fin al lid da rannañ ar «c’hafe/kouign ».\nUn eñvorenn zibar…diankouaus.\nGouel ar c’hrampouezh e Gourin


Kaozeal:Euro - Wikipedia\nPa ran gant ur chekenn e ran gant liard ha n'eo ket gant sent. Mat e vije gouzout penaos e ra ar re all. Bianchi-Bihan 23 Her 2008 da 21:49 (UTC)\nKaoz eus se adarre aze: Kaozeal:Plac'h he ferlezenn.Bianchi-Bihan 17 C'hwe 2010 da 16:16 (UTC)\nMe 'm eus klevet tud oc'h ober gant "kantim". --Y-M D (kaozeal) 17 C'hwe 2010 da 16:36 (UTC)\nDamvrezhonekadur ar ger gallek centime, eus al latin centimus, hag a dalv kantvet/kantvedenn. Bianchi-Bihan 17 C'hwe 2010 da 17:07 (UTC)\nSent ha cent[kemmañ ar vammenn]\nKaoz degaset ganin eus ar pennad: Kaozeal:Plac'h he ferlezenn.Bianchi-Bihan 17 C'hwe 2010 da 17:37 (UTC)\nUn dra 'zo sur, en holl yezhoù Europa e vez graet gant "cent" pe kevatal, pe un deveradur diwarnañ ("centime"...), hag e kembraeg e vez graet gant sent  --Trec'hlid mitonet 17 C'hwe 2010 da 17:21 (UTC)\n1) N'afen ket betek lavarout an holl, mar sellan a dost. E saozneg Iwerzhon e vez lavaret penny ivez, un anv ha ne welan ket en daolenn. E gregach e reer gant lepto, hag e sloveneg gant stotina, ur ger hag a vije koantik e brezhoneg.\n2) Evit ar vrezhonegerien, e vije lod oc'h ober gant santim (sañtim?), darn gant kantim (am eus bet klevet ivez): pet dre gant (pe dre zek!) a rafe gant sent an Ofis? Broudig a raio un enklask evit ar C'huzul rannvro marteze.\n3) Techet on ivez da gavout eo disheñvel "s" ha "k", "an" hag "en": gant ur ger disheñvel rik e vije peoc'h hag urzh er jeu, a gredan. Bianchi-Bihan 17 C'hwe 2010 da 17:37 (UTC)\nDiwar-benn ar sloveneg 1. Er skrid end-eeun (ha neket en daolenn) e lavarer e reont gant cent; ha memes tra gant wiki slovenek ; 2. Ne gav ket din e talvez amañ stotina kement ha koantik, pa welan penaos 'mañ kont gant ar yezh slavek all-mañ: « Bulgarian lev (as stotinka, Bulgarian: стотинка, "hundredth", from the same PIE root as centum).»--Trec'hlid mitonet 18 C'hwe 2010 da 12:47 (UTC)\nNe gredan ket em bije lavaret e talveze stotina kement ha koantik, ha pa adlennan ec'h on suroc'h c'hoazh, met koantik e kavfen ar ger e brezhoneg. Ha taolet em boa pled penaos e vez lavaret kant ha kantvet er yezhoù slavek. A-hend-all, ne gomprenan ket perak e vije ret ijinañ ur ger nevez (na plegañ d'un dibab evel hennezh) pa'z eus anvioù brezhonek kozh dizimplij: diner a veze graet gant tud zo eus kantved rann al lur gall, liard a c'haller ober eus kantvet rann an euro, gerioù kozh int e brezhoneg, ha brav e kavan o yaouankaat. Bianchi-Bihan 18 C'hwe 2010 da 17:21 (UTC)\nAdtapet diwar « https://br.wikipedia.org/w/index.php?title=Kaozeal:Euro&oldid=652263 »\nKemmoù diwezhañ degaset d'ar bajenn-mañ d'an 18 C'hwe 2010, da 17:21.


Keleier 7 a viz ebrel | Krogad EAG/AJA, Manif dirak an ensellerez hag al levr : "An tu kleiz hag an emsav",\nmardi 7 avril 2015 à 22:21 Par Tudi Crequer, France Bleu Breizh Izel\nKomzet hon eus diwar-benn ar c'hrogad melldroad etre War Raok Gwengamp ha skipailh Auxerre evit kont eil tro diwezhañ kip Bro C'hall. Aet omp ivez da reportajiñ gant dilennidi, kerent ha kelennerien o stourm evit difenn an niver a gelennerien en o skolioù. Astennet hon eus ivez ar gomz gant Jorj Kadiou hag a zo o paouez embann ul levr nevez "la gauche et la revendication bretonne"\nGeorges Cadiou © Radio France - Tudi Crequer\nUr c'hrogad a zo fenoz etre skipailh Aodoù an Arvor hag hini an Yonne. Piv z'aio en eil tro diwezhañ ? Se vo gouezet e fin ar match. Met ur goulenn hon oa c'hoant sevel memestra a-raok ar c'hrogad da suporterien Brest. Ar vrestiz a oa bet skarzhet maez just awalac'h gant Auxerre. Met daoust hag-eñv e vo skoazellet War Raok Gwengamp gant ar vrestiz ? "Ya!" eme Anne Jaffré supporterez Brest.\n19e EAG SON ok\nManifestadeg dirak an ensellerez\nManifestet e oa bet graet dimeurzh vintin-mañ dirak an enserellez e Kemper. Tro 250 den a oa bodet evit klemm rak eo raktreset gant an enseller serriñ klasoù-zo. Dont a rae ar vanifesfeterien eus Berien, Plouie, Uhelgoat, Molan ha Douarnenez. Neuze, stourm a reont evit derc'hel ar memes niver a gelennerien en o skolioù evit an distro skol a zeu. Marie Dominique Le Guillou, eus Molan, a oa e touez ar vanifesterien :\n19e Ensellerez Manif SON 1\n"An tu kleiz hag an emsav"\nEmbannet eo bet nevez-so, ul levr e ti Joran embanner, skrivet gant Jorj Kadiou. Displegañ a ra ar skrivagner peseurt darempredoù ha liammoù o deus bet a-viskoazh an tu kleiz hag an emsav. Koust a ra 10e evit 310 pajennad. "Diaes eo an traoù etre Breizh hag an tu kleiz, a zispleg Jorj Kadiou, ar PC e fin ar bloaz 1920 oa tost deus an emsav met cheñchet an traoù goude an eil brezel bed..." (hirroc'h da glevet en atersadenn-mañ)**\n19e ITV Cadiou\nCulture – Loisirs Ha c'hoant ho peus rakprenañ al levr treset diwar-benn Anjela Duval ?


Camariñas - Howling Pixel\nCamariñas zo ur gumun eus arvor hanternoz Galiza, e proviñs A Coruña.\nSede pelec'h emañ Camariñas\nKanet gant Luz Casal ha Luar na Lubre : http://www.youtube.com/watch?v=adVzzfHu16Q\nCosta da Morte (Aod ar marv e brezhoneg) zo un darn eus aod Galiza war-dro Cabo Fisterra.\nItron Varia Menez Karmel, pe Santez Mari Menez Karmela vez graet eus ar Werc'hez Vari enoret en iliz katolik savet war Menez Karmel e Palestina. Dont a ra eus ar ger Karmel pe Al-Karem a dalv kement ha 'jardin'.\nRosa Cedrón, ganet d'ar 25 a viz Here 1972 e Monforte de Lemos, zo ur ganerez ha gourrebedourez c'halizat.\nEtre 1997 ha 2005 e kane gant al laz sonerien Luar na Lubre. Kemeret e voe he lec'h neuze gant ar ganerez portugalat Sara Louraço Vidal. Kanet he deus gant Mike Oldfield ha klevet e vez en e albom Tubular Bells III.\nKanañ a ra hec'h-unan bremañ.\nAr ría a c'hoarvez eus un darvoud e douarouriezh ur vro hag a ro e stumm da c'henoù ur stêr pa zegouezh er mor. Bez ez eo un aber en ur saonenn vras, hogen ne deu ket eus an diskornañ evel ar fjord e Norge. Alies e vez lavaret ría pe aber, tud zo a ra gant aber pa gomzont eus douaroniezh Breizh, gant ría pa gomzont eus hini Galiza. Ar memes tra eo e gwirionez, nemet e vez brasoc'h alies re Galiza.\nRías Medias a vez lavaret a-wechoù eus ar rías, pe aberioù, e hanternoz Galiza, lakaet e-barzh kont ar Rías Altas peurvuiañ, hag a zo ar re gornôkañ anezho, entre Cabo Fisterra (er c'hornôg) hag Estaca de Bares (er reter).\nSetu o anvioù, eus ar c'hreisteiz d'an hanternoz, hag a gornôg da reter:


Stede Broec (distagañ :) a zo ur gumun e proviñs Noord-Holland, e rannvro West-Friesland, en Izelvroioù. Dont a ra an anv Stede Broec eus "stede" (a dalvez kêr) ha "broec" (a dalvez gwern). 16,42 km² eo gorread Stede Broec ha d'an 31 a viz Mae 2009 e oa 21 313 annezad enni. Ar c'hêrioù, kêriadennoù ha distrigoù da-heul a ya d'ober Stede Broec : Bovenkarspel, Broekerhaven, Grootebroek, Horn, Lutjebroek.\nLec'hiadur Stede Broec\nBanniel Stede Broec\nArdamez Stede Broec\nGrootebroek ha Bovenkarspel a voe lakaet da gêr e 1364, gant an anv Broek. Ouzhpennet e voe Lutjebroek e 1402, ha Hoogkarspel e 1403. Andijk a voe ar pempvet kêr a voe keundeuzet e 1786, a-raok bezañ dispartiet e 1825.\nE rannvro West-Friesland emañ Stede Broec, da lavaret eo en takad gronnet gant Westfriese Omringdijk, ur fardell bet savet da wareziñ an dud diouzh lanv ar Zuiderzee.\nE kuzul-kêr Stede Broec ez eus 19 dileuriad (7 a viz Meurzh 2006):\nOpen en Duidelijk Stede Broec - 4 dileuriad\nOnafhankelijke Partij - 2 zileuriad\nLec'hienn ofisiel Stede Broec\nAdtapet diwar « https://br.wikipedia.org/w/index.php?title=Stede_Broec&oldid=1780250 »\nDernière modification le 8 Gen 2018, à 08:42\nKemmoù diwezhañ degaset d'ar bajenn-mañ d'an 8 Gen 2018, da 08:42.


Kalifornia-Izel, unan eus 31 stad Mec'hiko\nKalifornia-Izel (Baja California e spagnoleg, Stad Dieub ha Souveren Kalifornia-Izel hec'h anv ofisiel), zo unan eus an 31 a stadoù a ya d'ober Stadoù-Unanet Mec'hiko, hag an hini anezho ar muiañ en hanternoz. A-raok bout ur stad e 1953 e oa anavezet evel Tiriad Norzh Kalifornia-Izel (Territorio Norte de Baja California).\nMont a ra ganti hanternoz ledenez Kalifornia Izel, a-us d'an 28vet kensturienn. Er c'huzh-heol dezhi emañ ar Meurvor Habask, er sav-heol Sonora, hag Arizona (SUA) ha Mor Cortés (pe Pleg-mor Kalifornia), hag er c'hreisteiz Kalifornia-Izel ar Su. En hanternoz emañ Kalifornia, ar stad eus SUA.\nAdtapet diwar « https://br.wikipedia.org/w/index.php?title=Kalifornia-Izel&oldid=1911691 »\nKemmoù diwezhañ degaset d'ar bajenn-mañ d'an 25 Gwe 2021, da 09:57.


Danevell 13 (live Lennegezh lise) - Tourioù-tan (Skrid)\nDanevell 13 (live Lennegezh lise)\nPouezañ a reas Kiprian war vouton ar bignerez. Ur paotr pemzek vloaz e oa, ha Kapri a veze graet anezhañ gant e vignoned. Erruout a reas ar gaoued, un trouzig skiltr diouti. O vevañ e oa en ur ranndi gant e vamm abaoe pemp bloaz. Dilojañ o doa ranket ober war-lerc'h marv tad Kapri. En ur vont e-maez ar bignerez e welas an trepas, hag e soñjas :\n« Sur emañ amañ ar vaouez termaji c'hoazh ». Hag e oa... hag homañ da lavaret : « Ro din un tamm arc'hant, Kiprian, hag e lennin an dazont en da zorn.\n- Penaos e ouzit va anv ?, a c'houlennas Kiprian, souezhet-bras.\n- Lennet 'm eus er stered e vefe unan bennak o tont dre an nor-mañ, unan a vefe Kiprian e anv... Diwall ma faotr, traoù grevus a ri hep rat dit... »\nMont a reas ar c'hrennard gant ar c'harr-boutin betek kêr.\n« Gant an eizh warn-ugent ez in e kreiz-kêr », a soñjas. Erru dirak an ti-post bras e kreiz-kêr e kavas Kiprian un tamm paper dirak ur boubellenn, skrivet warnañ : 36 15 TTT-185594. Prenañ a reas ur bladenn rock ha mont en-dro d'ar gêr. Lakaat a reas e urzhiataer war elum. Sellet a reas ouzh an deiziad : ar 15 a viz Du 1999.\n« Warc'hoazh e vo deiz-ha-bloaz va mamm », a soñjas-eñ.\nMont a reas Kapri war Internet evel bemnoz. Mont a reas en ur forum, evit komz gant tud eus ar bed a-bezh, gant e urzhiataer ha war Internet nemetken. Ha neuze e teuas da soñjal adarre en tamm paper en doa kavet e kêr en abardaez. Tennañ a reas anezhañ e-maez e chakod hag e adlennas : 36 15 TTT-185594. Mont a reas Kapri kuit eus Internet hag enaouiñ ar minitel.\n« C'hwec'h ha tregont pemzek, kod TTT, setu ! ».\n« LAKAIT AR C'HOD MAR PLIJ », a lennas Kapri. Skrivañ a reas 185594.\nTOURIOÙ-TAN BREIZH a oa skrivet war ar skramm. Pouezañ a reas war an douchenn 1 evit bezañ war dour-tan ar Marc'h. Meur a zibab en doa :\n« 1. Chom a sav, 2. Cheñch sinoù, 3. Lakaat ar c'horn-boud war enaou ».\n« Pebezh farsadenn ! » a soñjas Kapri.\n« Ale, an dibab 2 a gemerin ».\n« GANT PESEURT SINOÙ HO PEUS C'HOANT ESKEMM AR RE-MAÑ (G = gouloù, D = ur segondenn zu) ? ».\n« GDDDDDGDDGDG » a skrivas Kiprian. Dont a reas en-dro ar minitel war ar roll kentañ :\n« 1. Listenn tourioù-tan Breizh / 2. Cheñch traoù en tourioù-tan / 3. Mont kuit ».\n« Pebezh tra sot », a soñjas Kapri,\n« mont a rin da gousket ».\nDihuniñ a reas Kapri antronoz vintin. Ar pezh a reas e oa reiñ ur prof d'e vamm evit he deiz-ha-bloaz. Tro unnek eur e teuas e vamm en-dro eus ar marc'had. Reiñ a reas e vamm ar gazetenn da g/Kiprian.\n« Sell ar pezh 'zo c'hoarvezet en noz-mañ, spontus eo ! ». War bajenn gentañ ar gazetenn e oa skrivet : 5 GWALLZARVOUD WAR AODOÙ BREIZH (Lenn pajenn 2). Lenn a reas Kapri pajenn 2 ar gazetenn.\n« N'eus ket bet gwallzarvoudoù a-seurt-se abaoe 30 vloaz » a lâre prefed an Arvor.\n« Hervez ijinourien an tourioù-tan hag ar balizennoù en deus tour-tan ar Marc'h graet sinoù disheñvel diouzh ar re 'oa d'ober. Met perak neuze ? Ijinourien an T.-T. hag ar B. o deus kavet e oa faziet ar sistem otomatek, bet staliet e 1995 da erlec'hiañ an diwaller diwezhañ. Met gant un den e plas ar mekanik daoust hag-eñ e vefe c'hoarvezet ? », en doa skrivet Maria Kervella er gazetenn.\n« Ne vefe ket, met ne gomprenomp ket penaos ez eus c'hoarvezet kement-se a draoù. E-touez an teknikoù diwezhañ eo hor sistem. », a respontas un ijinour eus an T.-T. hag ar B.\n« Ret eo gouzout ez eo pounner-tre ar bilañs : div vag-pesketa, ur vag-touristañ dre lien, ur lestr-karg o tont eus La Hague o vont d'an Enez-Hir, hag ul lestr eoul-maen, hag an holl anezho friket war ar reier nepell diouzh tour-tan ar Marc'h. », a oa skrivet er gazetenn.\n« 500 000 tonnen a betrol strewet war aodoù Breizh, 78 den marv, ha grevusoc'h c'hoazh : 70 000 tonenn a zanvez skinoberiant en em gavet er mor. Aon en deus ar gouarnamant e vefe ur reveulzi e Breizh. »\n« Spontus eo », a lavaras Kapri.\nAn devezh a dremenas hep kudenn. Graet e zeverioù gant Kapri eo aet da c'hoari tennis e kreizenn ar sportoù (krouet e oa bet sistem ar c'hreizennoù-sport gant Loeiz Ar Mail e 1998, ur sal vras a oa evit pep sport). Tro peder eur hanter e oa aet Kiprian da vanifestiñ a-enep ar petrol aet da saotrañ aodoù Breizh. Emgannoù taer a oa bet a-enep ar CRSed. Un den a oa bet gloazet grevus-tre gant ur CRS, kaset e oa bet war-eeun da ospital Ar Frankiz e Brest (an trede ospital a oa bet graet war-lerc'h hini ar Gazeg Wenn).\nD'an noz, pa oa distroet Kapri d'ar gêr, goude bezañ bet tost dezhañ skeiñ gant ur gwerzher-dramm dre m'en doa lâret dezhañ ez afe da c'hervel an archerien, e tebras e goan. « Ha neuze, penaos e oa ar vanifestadeg ?\n- Plijus e oa, tost da 15 000 a dud ! 5 000 nemetken hervez ar polis.\n- Ha traoù a zo bet torret ?\n- C'hwezhet an tan e pemp karr-tan, torret gwerenn ur stal, gloazet un den grevus a-walc'h, ha torret e c'har d'un archer. »\nEchu koan ez eas Kiprian d'e gambr.\n« Ale », e soñjas.\n« Mont a rin en-dro war an dra minitel sot-se, farsus eo, sur a-walc'h ne c'hounezont ket kalz arc'hant gant ar servij-se. 36 15 kod TTT, 185594. Setu ! ». Tour-tan Kereon, chom a sav gant ar gouloù. Mont a reas neuze Kiprian da gousket.\nAn deiz war-lerc'h, er gazetenn :\n« UR FERRY-BOAT FRIKET E-KICHEN TOUR-TAN KEREON. 550 DEN LAZHET. »\nDa bellgomz da bemp eus e vignoned ez eas neuze evit lâret dezho e vefe ur vanifestadeg da 2 eur e plasenn Ar Frankiz, dezho da c'hervel ivez pemp eus o mignoned, hag all hag all...\nDeuet an abardaez e oa 20 000 a dud war ar blasenn. Kemer a reas Kapri ur megafon.\n« Ret eo d'an holl mont betek ar c'hastell ! Aloubomp ar c'hastell ! », a huchas Kiprian.\nDres war-lerc'h e voe klevet ar polis :\n« Kiprian Denmat, harzet oc'h evit bezañ graet gwalldaolioù terorist war dourioù-tan Breizh... »\nHa ne oa trouz ebet ken...\n© 1995-2002 Jean-Sebastien Chamard-Bois, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Stumm eus an 22 Meu 2014 da 19:43\n312 okted ouzhpennet , 6 vloaz zo\nStumm eus an 22 Meu 2014 da 19:38 (kemmañ)\nStumm eus an 22 Meu 2014 da 19:43 (kemmañ) (dizober)\nGanet e oa e [[Rio de Janeiro]] e [[Brazil]]. Merc'h henañ ar roue [[Pedro IV Portugal]] ha [[Maria Leopoldine Aostria]] e oa. Aet e oa he zud en harlu da Vrazil pa voe aloubet [[Portugal]] gant armeoù an impalaer gall [[Napoleone Buonaparte]]. Eno e voe anvet he zad da [[impalaer Brazil]], evel [[Pedro Iañ Brazil |Pedro Iañ]], hag he breur evel [[Pedro II Brazil|Pedro II]].<br />\nEn 1831 e tilezas he zad e gurunenn a impalaer, evit distreién da Bortugal gant Maria, da adkemer ar gurunenn a roue. Goude stourm e-pad tri bloaz a-enep e vreur e kemeras ar galloud, d'e reiñ d'e verc'h. Harluet e voe Miguel. prestik goude e varvas pedro, ha bloaz goude e voe anvet Maria da rouanez.\nAdtapet diwar « https://br.wikipedia.org/wiki/Dibar:MobileDiff/1561523 »


Lu katolik ha roueel eus Breizh - Wikipedia\nLu katolik ha roueel eus Breizh\nSimboloù ar chouanted\nLu katolik ha roueel Breizh, e galleg Armée catholique et royale de Bretagne, e oa anv an aozadur a vode an holl chouanted eus Breizh. Ar ger-stur a oa In Sapientia Robur, Sic Reflorescent (Er basianted emañ an nerzh, al Lili a ziwano en-dro)\nHêr e oa al lu-se d'ar Gevredigezh vrezhon savet gant La Rouërie, ha savet e oa bet gant Joseph de Puisaye evit unvaniñ an holl unvezioù chouan. D'ar 15 a viz Here 1794, Puisaye a zo enoret gant an titl a letanant jeneral lu Breizh gant ar c'hont Charles d'Artois. Goude c'hwitadenn Dilestradeg Kiberen e miz Gouhere 1795, ar penn uhel de Puisaye a zo disentet gant Lu ar Morbihan renet gant Jord Kadoudal. Puisaye ne oa ket mui gouzañvet kennebeut gant lu Roazhon ha Felger memes ma chome harpet gant priñsed Bro-C'hall.\nA-benn ar fin, Puisaye a roas e zilez e 1798. Goude ur pennad amzer gant René Augustin de Chalus e penn al lu, Kont Artois a anvas Marigny e penn an traoù met nac'hañ a reas hennezh. Goude-se e voe roet al lu da Béhague a chomas un nebeud mizioù e Breizh nemetken e-pad ar bloavezh 1798, goude-se e tistroas da Vro-Saoz.\nAdtapet diwar « https://br.wikipedia.org/w/index.php?title=Lu_katolik_ha_roueel_eus_Breizh&oldid=1781211 »\nKemmoù diwezhañ degaset d'ar bajenn-mañ d'an 15 Gen 2018, da 07:47.


Rutherfordiom - Wikipedia\nUn elfenn gimiek eo ar rutherfordiom ; Rf eo e arouez kimiek, 104 e niver atomek ha 265,12 e dolz atomek.\nLawrensiom – Rutherfordiom – Dubniom\nNiver atomek 104\nDasparzh an elektronoù : 2, 8, 18, 32, 32, 10, 2\nGremmoù ionadur 1 : 581 kJ/mol\n2 : 1 380 kJ/mol\n3 : 2 300 kJ/mol\nSkin atomek 150 pm (brasjedet)\nSkin kenamsav 157 pm (brasjedet)\nDouester (≈20 °C) 17 g/cm3 (brasjedet)\nTeuzverk 2 100 °C (brasjedet)\nBervverk 5 500 °C (brasjedet)\nNe gaver ket rutherfordiom en natur, un elfenn kevanaozet gant mab-den eo. Skinoberiek eo (1,3 eurvezh eo hanter-vuhez an izotop stabilañ, 267Rf).\nE 1964 e voe dinoet ar rutherfordiom gant skiantourien Ensavadur Unvanet an Enklaskoù Nukleel, e Dubna en URSS (125 km en Norzh da Voskov emañ kêr Zubna).\nE 1969 e teuas ur skipailh enklaskerien amerikan e Kalifornia a-benn da gevanaozañ an elfenn, ar pezh a voe kadarnaet e 1973 gant ur skipailh amerikan all en Tennessee.\nEn enor d'ar fizikour soviedel Igor Vasilyevitch Kourtchatov (1903-1960) e voe roet an anv kourtchatovium d'an elfenn nevez, pa voe anvet rutherfordium gant an Amerikaned en enor d'ar fizikour zelandneveziat Ernest Rutherford (1871-1937). Gant an International Union of Pure and Applied Chemistry (IUPAC) e voe diskoulmet ar gudenn : daoust da enebiezh an Amerikaned e voe anzavet Soviediz evel an dizoloerien, ha rutherfordium e voe anv ofisiel an elfenn nevez.\nUr metal liv an arc'hant pe c'hris eo ar rutherfordiom hep mar, da lavar ar skiantourien. Biskoazh avat n'o deus bet tro da arselliñ ur bloc'had eus ar metal-se, pa n'er c'haver ket war an Douar.\nDianav c'hoazh eo perzhioù kimiek ar rutherfordiom, met tost da re an hafniom, e amezeg tostañ e strollad 4 an daolenn, eo ar perzhioù a zo bet jedet.\nN'eus izotop stabil ebet d'ar rutherfordiom. Pemzek izotop zo bet kevanaozet, eus Rf-253 (253Rf) betek Rf-263 hag eus Rf-265 betek Rf-268, dre gendeuziñ atomoù pe dre arselliñ skinoberiegezh elfennoù pounneroc'h.\nBiskoazh n'eo bet arsellet 264Rf, met jedet eo bet e vije e hanter-vuhez ken hir hag un eurvezh — ar pezh a chom da wiriañ c'hoazh, pa ouzer e oa bet jedet un hanter-vuhez a 13 eurvezh evit Rf-265 padal e voe muzuliet ≈ 2,5 munutenn hepken pa voe arsellet.\n↑ Trenkenn ha bazenn war an dro.\n↑ Объединённый институт ядерных исследований (ОИЯИ) e ruseg.\n↑ American Physical Society (en) Liamm oberiant 26/10/2012\n↑ Harvard University (en) Liamm oberiant 26/10/2012\nAdtapet diwar « https://br.wikipedia.org/w/index.php?title=Rutherfordiom&oldid=1979743 »\nDernière modification le 13 Meu 2022, à 08:21


E brezhoneg – LUKAZ – conteur\nLUKAZ – conteur\nArvest a gontadennoù tiretennoù – Akordeoñs : Youen BODROS\nPADELEZH : 1e – ARVESTERIEN : adalek 8 vloaz\nSTUMMOÙ : divyezhek (brezhoneg/galleg), galleg\nTeuliad bruderezh an arvest\nISTORIOÙ DINDAN AL LIEN\nAbadenn gontadennoù evit ar vugale\nGant e garr-kontañ e adsav Lukaz teltenn e vugaleaj e peplec’h ma vez c’hoant da glevout anezhañ. Degas a ra ivez e istorioù kraz, azasaet diouzh ar re vihan dreist-holl, ha peadra da veajiñ war-zu bro ar stered. E diabarzh an deltenn, an ene diwallet gant al lien berrbadus, e vez pep hini en e vleud e-giz du-mañ. N’eus nemet da vezañ prest da gontañ gant ar c’honter, prest da dañva e skeudennoù, prest da zigeriñ bras e zivskouarn, prest da vezañ hilliget gant strakadenn c’hwek ar gerioù..\nPADELEZH : 40 mn – ARVESTERIEN : 7/11 vloaz\nISTORIOÙ : Koñchennoù tro-vale, danevelloù loened e-giz « Presidant ar chas » pe « Bran a laer ar sklerijenn », marvailhoù e-giz « An teir yezh » (stumm rus) pe « Ar pont-blevennig » (Bro Skos) ha kement zo.\nSONEREZH : Gant akordeoñs pe telenn geltiek\nEvit gouzout hiroc’h : kit e darempred gant ar c’honter.\nTestennoù ha barzhonegoù en deus embannet hag a embann c’hoazh e kelaouennoù barzhoniel ha lennegel a bep-seurt (Poésie-sur-Seine, Lichen, Poésie/Première, ti-embann Goater…). E deskad barzhonegoù kentañ, Dans les yeux de garçons, a zo bet moulet e Papier Gâchette ha skeudennaouet gant Nina Imbs.\nAozet ez eus bet gantañ stalioù skrivañ ha stalioù « slam » e tavarnoù, levrdioù, pe radioioù evit krennarded pe dud deuet. Tapet en deus un doktorelezh e skol-veur Tolosa Jean-Jaurès war skiantoù an deskadurez e miz Gouere 2018.\nGounezet en deus an dolgenn arem e konkour kontadennoù Gouel an Dolgenn Aour e miz Here 2018 (Redon).\nN’eus ket pell ‘zo en deus desket brezhoneg gant Skol an Emsav e Roazhon (stummadur hir 9 miz). E-kerzh e stummadur eo bet oc’h ober meur a staj gant strolladoù c’hoariva (Ar Vro Bagan, Madarjeu, La Obra). Diwar vremañ e ro abadennoù kontadennoù e galleg hag e brezhoneg. Ha dindan strollad La Obra ec’h a da skolioù ar C’hab ha Bro Douarnenez da gas stalioù kontañ ha c’hoariva gant ar vugale.\nUn p'tit clic pour être le premier prévenu à la prochaine averse...\nSuivre le bulletin météo


Kristof Nikolaz. Embanner evit ar skolioù brezhonek - Spered ar vro - LeTelegramme.fr\nPublié le 29 septembre 2016 à 06h38\nKristof Nikolaz zo bet kelenner en ur skolaj divyezhek, a-raok dont da vezañ rener TES 5 bloaz ‘zo (foto Anna Quéré)\nKristof Nikolaz zo rener Ti-Embann ar Skolioù (TES) abaoe 5 bloaz. Labour zo bet evit ar skipailh, da vare an distro-skol.\nC’hwi eo rener TES abaoe 5 bloaz. Petra eo TES ?\nKristof Nikolaz : TES, Ti-Embann ar Skolioù, zo staliet e Sant-Brieg abaoe 1993. Karget eo da grouiñ dafar pedagogel a bep seurt ha da gas anezho evit netra d'an holl skolioù brezhonek : dornlevrioù istor-geografiezh pe matematik, hentennoù evit deskiñ lenn, pe c’hoazh albomoù. Pemp den a labour e TES ha kenlabourat a reomp gant ur rouedad skolaerien, kelennerien, kuzulerien, troerien, skrivagnerien hag arzourien.\nMare an distro-skol zo ur prantad pouezus evit ho skipailh ?\nKristof Nikolaz : Ur mare a bouez eo deomp evel-just, peogwir e rankomp respont da ezhommoù an holl skolioù e miz Gwengolo. War-dro 350 urzh zo en em gavet e TES e-pad ar vakañsoù pe da vare an distro-skol, soñjit ‘ta ! Mod-all e c’houlenn ar skolioù dafar diganeomp, a-hed ar bloavezh.\nAr memes dafar eo evit an tri hentad ?\nKristof Nikolaz : Ya, labourat a reomp evit an holl skolioù brezhonek. Nevez 'zo ez eus bet embannet un hentenn lenn divyezhek evit deskiñ lenn dre ar galleg ha dre ar brezhoneg, hag un hentenn all evit deskiñ lenn dre ar brezhoneg hepken : an hentennoù-se a c'hell bezañ implijet gant ar skolioù Diwan koulz ha gant ar skolioù divyezhek. Tamm-ha-tamm ez a an traoù war-raok : ugent vloaz 'zo ne oa ket kement a draoù evit ar skolioù brezhonek !\nE peseurt yezh e vez krouet al levrioù ?\nKristof Nikolaz : Da gentañ e klaskomp krouiñ e brezhoneg war-eeun: albomoù pe romantoù evit ar re yaouank. Levrioù-dielloù a zo ivez, e-giz "Ar Brezel bras" : ur grouidigezh eo penn-da-benn ! Evel-just e vez troet ingal e brezhoneg dornlevrioù pe albomoù diwar ar galleg pe ar saozneg. Er mare-mañ hon eus kenlabouret kalzig gant Rue du monde, un ti-embann troet war an endro ha gwirioù Mab-den : dizale e vo embannet buhez Malala, ur bakistanadez yaouank hag a stourm evit ma c'hellfe ar merc’hed mont d'ar skol.\nPenaos en deus labouret TES evit prientiñ ar programmoù nevez ?\nKristof Nikolaz : Spered ar programmoù eo a zo bet cheñchet e gwirionez. Ar skolidi a rank tizhout barregezhioù. Ar pouezusañ eo reiñ ostilhoù dezho evit kompren ar bed a zo tro-dro dezho ha lakaat anezho da vezañ gouest da zisplegañ ar pezh a welont hag ar pezh a reont, arguzenniñ ha reiñ o soñj. Ar yezh zo e-kreiz ar jeu, ar brezhoneg evidomp-ni er skolioù divyezhek pe er skolioù dre soubidigezh. Penaos e welit amzer da zont an deskadurezh vrezhonek ? Muioc’h-mui a skolioù divyezhek a zo. Un dra vat eo, met n'eo ket aes d'ar gelennerien ha d'ar skolaerien yaouank en em gavout gant ul live yezh uhel. Ur vicher diaes eo. Klask a reomp aesaat o labour, o reiñ dezho dafar pedagogel aes d'ober ganto, en ur lakaat an elfennoù yezh war wel. Gouzout a reomp ivez e rankomp mont da heul ar programmoù nevez, reform ar skolaj hag ar cheñchamantoù bras liammet gant an teknikoù niverel. Ur preder hon eus da gaout war an dachenn-se er mizioù o tont gant izili Kuzul embann TES.\nKristof Nikolaz dirige une maison d’édition pas comme les autres : TES fournit les écoles bilingues et Diwan en manuels scolaires, albums pour la jeunesse ou livres documentaires. Un travail de titan, qui permet d’étoffer peu à peu le matériel pédagogique en breton. Réforme du collège, nouveaux programmes ou encore technologies numériques : en cette rentrée 2016, Kristof Nikolaz et son équipe sont à pied d’œuvre.


Katelin Aostria (1533–1572) - Wikipedia\nKatelin Aostria (1533–1572)\n(Adkaset eus Katharina von Österreich (1533–1572))\nUr bajenn disheñvelout Katelin Aostria zo ivez.\nKatharina von Österreich, pe Katelin Aostria, ganet en Innsbruck e 1533 ha marvet e Linz e 1572, a oa ur briñsez aostrian eus an Tiegezh Habsbourg, merc'h da Ferdinant Iañ an Impalaeriezh Santel ha da Anna Jagellon, rouanez Hungaria.\nDugez Mantova e voe dre he dimeziñ kentañ, ha rouanez Polonia dre an eil.\nSigismond II, poltredet gant Marcello Bacciarelli\nSeitek vloaz e oa Katharina e 1549, pa voe dimezet da Francesco III Gonzaga, dug Mantova. Hogen pevar miz hepken e padas o friedelezh rak mervel a reas an ozhac'h yaouank diwar ur skeventfo en devoa tapet goude bezañ kouezhet en dour.\nHag an intañvez yaouank en-dro da Aostria, da di he zud.\nPevar bloaz goude, e 1553, ec'h addimezas Katharina da Sigismond II Aogust, roue Polonia ha dug-meur Lituania.\nDiv wech e oa bet dimezet Sigismund : da gentañ da Elesbed (1526-1545), c'hoar henañ Katelin ; da eil da Varbara Radziwiłł, a oa bet serc'h ar roue a-raok bout pried dezhañ. br /> E miz Mezheven 1553 e voe lidet an eured. E miz Here 1554, pa oa brazez ar rouanez, e reas ur golladenn. Diwar an dezi-se ne reas an darempredoù nemet fallaat etre an daou bried. Katelin ne rae nemet tamall he serc'hed d'ar roue, hag ar re-se a oa anavezet gant an holl el lez, ha goap a veze graet outi ken e veze. Ar roue a grede start e oa mallozhet e euredoù, rak dimeziñ da c'hoar e bried kentañ a gave bremañ a-enep lezenn Doue . A-hed ar bloavezhioù, petra bennak ma oa bet dilennet e dad-kaer da impalaer santel, n'ehanas ket ar roue da glask an aotre da derriñ e eured, hogen en aner. A-benn ar fin e tec'has Katelin e 1566 hag e tistroas da Aostria. Ti bloaz ha tregont bloaz e oa. Ne addimezas ket.\n↑ Tennañ a ra an digarez-se da hini Herri VIII Bro-Saoz implijet evit terriñ e eured gant e bried Catherine of Aragon.\nAdtapet diwar « https://br.wikipedia.org/w/index.php?title=Katelin_Aostria_(1533–1572)&oldid=1870564 »\nDernière modification le 12 Ebr 2020, à 01:14\nKemmoù diwezhañ degaset d'ar bajenn-mañ d'an 12 Ebr 2020, da 01:14.


Pajenn:Marrec - Doctrin ar guir Gristen.djvu/284 - Wikimammenn\nPajenn:Marrec - Doctrin ar guir Gristen.djvu/284\nmennou-ma, dre bere Doue a ro deomp da anout e volontez, dreizan e-unan, pe dre e Ilis ; mæs na eller quet cench gourc’hemennou Doue ha dispansi anezo, eleac’h ma c’hell an Ilis dispansi eus ar gourc’hemennou e deus græt, ha memes o cench, mar er c’hav a propos evit gloar Doue.\nAr gouëliou-berz a santifii,\nNeuse pep labour a lezi.\nAn IIlis, dre’r gourc’hemen-ma, a ordren deomp santifia ar gouëliou-berz evel an deiz santel eus ar zul. Lavaret a ran ar gouëliou-berz, da c’houzout eo, ar re commandet gant an esquibien evel goueliou mirabl en o escoptiou. Hoguen ar gouëliou a santifier, evel ar zul, dre’n œuvrou-mâd ha dre’r beden ; hac a brofaner ive, evel ar zul, dre’n œuvrou servil ha dre’n œuvrou a voal exempl... Evel m’hon deus parlantet a guemen-ma oc’h esplica an drede gourc’hemen a Zoue, ne barlantimp brema nemet eus an daou seurt gouëliou pere a zelebrer dre oll ebars en Ilis catholic, da c’houzout eo, eus ar gouëliou instituet evit enori ar mysteriou principala eus a vuez hor Zalver, hac eus ar gouëliou instituet evit enori ar Verc’hes Vari hac ar zaent... Piou en deus o instituet? perac int bet instituet ?\nI. Piou en deus o insituet : Doue e-unan en devoa guechal instituet certen gouëliou etouez ar Yuzevien evit digaç da zonch dezo eus ar burzudou en devoa græt en o andret. Evel-se gouël Pasq a zelebret e memor da dremenidiguez an æl pe-\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/284&oldid=100112 »\nKemmoù diwezhañ degaset d'ar bajenn-mañ d'an 25 Meu 2017, da 22:07.


Ar brezhoneg - Skol Diwan Roazhon\nUr yezh keltiek eo ar brezhoneg, evel ar c’hembraeg, an iwerzhoneg, gouezeleg Bro-Skos, ar c’herneveureg hag ar manaveg.\nHiziv e lavarer ez eus 200 000 den a gomz brezhoneg e Breizh, met derc’hel a ra an niver da goazhañ dre ma varv ar vrezhonegerien gozh. Gant ar c’helenn divyezhek e klasker gwellaat an traoù ha stummañ brezhonegerien nevez. Abaoe ar bloavezhioù 1970 dreist-holl emañ ar Vretoned o labourat da adsevel o yezh. Kalz a chom da ober met mont a ra an traoù war-raok. Setu un nebeudig eus an traoù graet :\nsavet eo bet ar steuñv evit ur politikerezh-yezh gant Kuzul Rannvro Breizh e 2004\n13 000 bugel zo en hentadoù divyezhek\n5 000 a dud-vras zo er c’hentelioù-noz\n150 den a vez bep bloaz er stummadur 6 miz e Landerne, Douarnenez, Karaez, Plañvour, Gwengamp ha Roazhon\ntost da 700 a vez er c’hampoù-vakansoù brezhonek bep bloaz\nouzhpenn 100 kumun o deus sinet Karta Ya d’ar brezhoneg abaoe 2004...\nEvit goût hiroc’h war istor ar brezhoneg, ar rannyezhoù, ar yezhadur... : Wikipedia.\nSelaou ur ganaouenn vrezhonek : Ar grilhan (ton bet tennet eus ar CD Balafent embannet gant an UBAPAR).\nEnklask war an treuzkas\nOfis publik ar brezhoneg a zo oc’h ober un enklask war an treuzkas hag an ober gant ar yezh er… Lenn pelloc’h\nKampoù brezhoneg ha gallaoueg\nPrantadoù vakansoù zo kinniget evit an hañv, evit ar vugale etre 6 ha 17 vloaz. Ma fell deoc’h… Lenn pelloc’h\nPetra eo ar Redadeg ? Ur redadeg a-eilek e-pad 2020 km eo ar Redadeg. Bep eil bloaz e vez… Lenn pelloc’h\nDibaoe pell e lavarit ouzhoc’h oc’h unañ e vefe brav ganeoc’h mont pelloc’h gant ar yezh vrehoneg.… Lenn pelloc’h\nSav-Heol : embanner levrioù bugale\nKrog eo embannadurioù Sav-Heol, renet gant Mark Kerrain, tad d’ur skoliadez, kelenner brezhoneg hag embanner, da ober levrioù bugale e brezhoneg. Tri levr zo deuet er-maez abaoe miz Mezheven :… Lenn pelloc’h\nMirdi Breizh : gweladennoù e brezhoneg\nPetra nevez gant Mirdi Breizh ? Ur c’hoari nevez-flamm evit ar familhoù hag e brezhoneg marplij ! Bremañ e c’hellit gweladenniñ ar mirdi gant ho pugale ! Deskiñ ur bern traoù ha kaout plijadur war… Lenn pelloc’h


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/149 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/149\nSANT LUCAS, XII.\nhoc’h euz, ha roit-han en aluzen ; grit evidoc’h ialc’hou ha ne gossaont ket, dastumit eun tenzor en envou ha na vanko biken, euz a beleac’h ne dosta ket al laeron, hag en peleac’h ar preon ne ra droug e-bed. (34) Rag el leac^h ma ema ho tenzor, eno ive e vezo ho calon. (35) Ra vezo ho kouriz stardet en-dro d’ho tiou-groazel, hag ho lampou allumet. (36) Ha bezit evel tud hag a zo o c’hortoz ma tistroio ho Aotrou euz an eured ; evit ma viot prest da zigeri dezhan, pa zistroio ha pa deui da skei var an nor. (37) Eürus ar zervicherien-ze a vezo kavet gant ho Aotrou, o veilla pa erruo er gear ! E gwirionez hen lavaran deoc’h, lakaad a rai he c’houriz en-dro dezhan, ober a rai dezhe azeza ouz taol, hag e teuio he-unan d’ho zervicha. (38) Ha mar teu d’an eil veilliaden, pe mar teu d’an drede, ha mar kav anezhe er stad-se, eürus ar zervicherien-ze ! (39) Gouzoud a rit ervad penaos ma c’houvezfe ar pen-tiegez da bed heur e tle al laer dond, e choumfe da veilla ha na lezfe ket toulla he di. (40) Rag-se c’houi ive, en em zalc’hit prest, rag Mab an den a zeuio d’an heur ma na viot ket e gortoz anezhan.\n(41) Neuze Per a lavaraz dezhan : Aotrou, pe deomp-ni, pe ive d’an holl e leverez-te ar barabolen-ze ? (42) Hag an Aotrou a lavaraz : Piou eta eo ar servicher fidel ha fur, lakeat gant he vestr da gommandi var he zomestiket, evit rei dezhe, pa vez ar poent, ho muzurat ed ? (43) Eürus ar servicher a vezo kavet oc’h ober kement-se, pa zeuio he vestr ! (44) E gwirionez hen lavaran deoc’h, lakaad a raio anezhan da c’houarn kement hen deuz. (45) Mes mar lavar ar servicher-ze en he galon : Dale a ra va Aotrou da zond ; ha mar commans da skei gant ar mevelien ha gant ar mitizien, da zibri, da eva, ha d’en em vezvi ; (46) mestr ar servicher-ze a zeuio en deiz ne vezo ket en gortoz anezhan, ha d’an heur na ouezo ket, hag e tispartio anezhan, hag e roio dezhan he lod gant an dud infidel. (47) Ar servicher hen deuz anavezet bolontez he vestr, ha n’eo ket en em zalc’het prest ha n’hen deuz ket great ar volontez-ze, a vezo skoet varnezhan kalz a daoliou. (48) Mes an hini n’hen deuz ket anavezet bolontez he vestr, hag hen deuz great traou da veritout beza punisset, a vezo skoet varnezhan neubeutoc’h a daoliou. Ha kalz a vezo goulennet digant an hini hen deuz bet kalz ; ha muioc’h\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/149&oldid=125243 »


Degemer al lec’hienn > Ar strolladoù > Ar Vro Bagan > FRANKIZ - Les Bretons dans les guerres (1830-1962)\nUr pezh-c’hoari skrivet e brezhoneg hag e galleg gant Goulc’han Kervella,\nRaharimanana (Madagascar,1947), Paul Meriau (Mizab), Xavier grall (Africa Blues), Gustave Jourdren, Albert Abgrall, Désiré Camus, Yves Le Vourc’h, Claude Henaff, Yann-Vadezour Lagadec, Claude Guiavarc’h, Naïg Rozmor, Aimée Cesaire, Hervé Peaudecerf ha kalz testou hag istorourien all.\nE 1959, ur Breizhad yaouank o tispartiañ diouzh e vuiañ karet hag e vamm evit mont d’an Aljeri d’ober « brezel » (lakaat an urzh vat da ren).\nErru merc’hed all, en ur vandenn, da gemer perzh e glac’har an div vaouez. Margodennoù zo ganto, pephini anezho o vezañ ur soudard breizhat eus ur brezel bennak.\nEmaint o vont da gontañ planedenn pephini anezho.\nBrezel 1870 (Kamp Conlie), Brezel 14 (Ar soudard Laurent fuzuliet), Emsav Madagascar (1947), Brezel Indez-Sina (1945-1954), Brezel Aljeria (1954-1962)\nPeseurt buhez o deus bet ar soudarded vreizhat ?\nPeseurt daremprejoù o deus bet gant ar pobloù all ?\nPeseurt soñj diwar-benn ar brezelioù-se ?\nPeseurt soñj e-keñver Breizh ?\nKomz a reer kalz eus pobloù trevadennet gant Bro-C’hall, eus gwirioù an dud hag ar pobloù, eus ar peoc’h hag an doujañs.


Molac ba Frañs Inter\nPublié le 9/04/21 16:53 -- mis à jour le 09/04/21 16:53\nAtersadenn Molac ba 5/7 Frañs Inter\nDiaes eo da dud ar radio distagañ ar ger "Fañch",met sklaer ar paozioù gant an depute Molag !\nSetu diverradenn an eskemm, gant ur gazetennerez a glaske lakaat an depute diaes. Met n'eo ket deuet a-benn d'hen ober.\nFI - Hag ur redi e vo lakaat panelloù divyezhek ?\nPM - Ne vo ket ur redi, met ne vo ket tu da vont a-enep.\nFI- Ha barzh ar skol ?\nPM- An hentenn divyezhek dre soubidigezh a vo aotreet er skolioù publik,ar pezh a zo nevez flamm.\nFI- Konvension Stad ha Rannvro ?\nPM- Kinnig d'an holl dud o deus c'hoant (7% en ur c'hlas divyezhek), met 40% eus ar gerent o dije c'hoant skoliata anezho.\nFI- Met penaos stummañ ar gelennerien ?\nPM- E Gant stummadurioù nav miz e Breizh, da skouer.\nFI- Ha penaos 'peus desket ar brezhoneg ?\nPM- Gant kentelioù noz.\nFI- Komz a rit bzh gant ho pugale ?\nPM- Cheñchet 'meus yezh gant ma bugale.\nAr skol a zo ret da gaout evit komz brezhoneg. Digalonekaet e oa bet an treuzkas familh.\nAr skol a vo a-bouez.\nFI- Pegement a yezhoù a zo e bro C'hall ?\nPM- Euskareg, okitaneg, brezhoneg, katalaneg a vez kelennet. Ar re all a zo en arvar bras da vont da get.\nFI- Ha grevus eo ma yae da get ar yezhoù ?\nPM- Ya, grevus eo.\nPa z'on fromet e teu ar brezhoneg din a-raok ar galleg.\nFI- Evit Blanquer ar soubidigehz a zo ur "separatisme" ?\nPM- Liesyezhek eo ar bed, ne c'hell ket Blanquer kompren. Diaes eo d'ar stad c'hall kompren.\nEmaomp en ur bed liesyezhek, ma bugale a oar peder yezh, peogwir int tremenet dre Ziwan. Ha dispar eo.


Pajenn:Inisan - Toull al lakez.djvu/56 - Wikimammenn\nPajenn:Inisan - Toull al lakez.djvu/56\nSant Gwevrog, ken dinec’h evel pa vije bet o pedi Doue en e gouent, a grogas en e zourn, en eur lavaret d’ezan :\n— Na grenit ket, va bugel ; trec’h eo atao an Aotrou Doue d’an drouk-spered.\nOber a ra sin ar groaz, ha ker buan an trouz a baouezas, ar voged a yeas da netra hag an amzer a deuas da veza ker brao ha biskoaz. Per a zispourbelle e zaoulagad da zellet a bep tu d’ezan ; sonjal a rea e ranke, goude kement a drouz, beza troet ar bed war an tu all. Nann, an traou a oa chomet evel m’edont a-ziagent, nemet eun dra evelato.\nE-harz treid Per ha sant Gwevrog, el lec’h ma rede a-raok, plean ha flour, ar ganol a ya eus a Vilin-ar-Gall d’ar mor bras, ez eus breman eun toull doun ha ledan. Eno, e-lec’h mont war-eeun, e chom breman an dour da ehana, da ober troïdellou, evel pa ve o para war eun dra bennak. A-wechou zoken e weler toullou moan ha doun war-c’horre an dour, aman hag a-hont, e-kreiz an troïdellou, evel pa ve unan bennak er fonz, — m’en deus Toull al Lakez eur fonz all nemet an ifern, — o klask chacha gantan d’ar goueled an neb a dostafe. An toull-ze a oa great gant an aotrou barvek, a oa en em stlapet er ganol gant e varc’h du ; hag hennez, an aotrou-ze, a oa an diaoul, lezet gant Doue da zont war an douar da glask tud da vont da zevi gantan d’an ifern, ha kaset war e giz d’ar gear dre gofesion vad Per ar C'hrafer ha pedennou sant Gwevrog.\nHag abaoue, tud ar vro o deus great Toull al Lakez eus an toull-ze, ha den ne gred tostaat outan hep krena, ha kaout eun tamm enkrez en e galon.\nA-raok en em zispartia, sant Gwevrog a lavaras da Ber ar C'hrafer ;\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/56&oldid=128225 »


An AFB-EKB a-enep gwanaat al Lezenn an Aod\nPublié le 18/02/17 15:52 -- mis à jour le 00/00/00 00:00\nIstor al lezenn\nLezenn an aod a zo bet votet a unvouezh gant parlamant c’hall d’an 3 a viz Genver 1986. Heuliañ a ra un nebeut esaeoù evit mestroniañ ar sevel kêrioù war an aod hag a oa bet votet en amzer kent ; met an aeseoù-se ne aotre ket enebiñ ouzh dielloù ar se vel kêrioù. Hervez sontadurioù nevez embannet (sontadur IFOP 2014 embannet er gelaouenn Sud Ouest Dimanche) e vefe war-dro 90 % a c’hallaoued a vefe a-du evit ma chomfe lezenn an aod evem m’emañ hiziv.\nAl lezenn-se en deus lakaet harp da raktresoù divent sevel tier pe porzioù. Diwall a ra hiziv an deiz an aodoù eus ar sevel kêrioù fall-mestroniet. Lakaet en deus war well pennreolennoù a-bouez evel saveteiñ lec’hioù naturel, nac’hañ pikouzadur ar vro pe c’hoazh implijañ an douaroù en un doare arboellus. Dalvezout a ra al lezenn d’ar c’humunioù arvorek eus ar morioù, ar meurvorioù, an aberioù, ar morc’haoloù, da lennoù sall hag eus tachennoù dour amuioc’h a 1.000 hektar a c’horread.\nAstennadur ar sevel kêrioù a c’hell bezañ graet e doareoù disheñvel hervez al lec’hioù :\nbandenn a 100 m en diavezh eus ar takadoù kerieket : Difennet eo sevel savadurioù a bep seurt\ntakadoù dija kerieket : aotret eo da reneveziñ, gwellaat hag adsevel savadurioù dija graet\nastennadur ar sevel kêrioù : astennadur ar sevel kêrioù a dlee bezañ graet e kendalc’h ar c’herioù hag ar c’heriadennoù hag a zo anezheo pe a c’hell bezañ graet dre keriadennoù bihan nevez enframmet e-barzh an endro gant ma vo doujañs ouzh an endro\nastennadur bevennet ar sevel kêrioù e-barzh takadoù tost eus an aod : an astennadur-se a dlee bezañ diskleriet e bal er PLU dre ar rak hag ar perak bezañ tost eus an aod\nAr pezh a zo c’hoarvezet nevez zo\nAl lezenn kinniget nevez zo gant ar PS diwar-benn reizhañ takadoù an aod ouzh cheñchamant an hini a zo bet enkemmet gant ar senad d’an 11 a viz Genver 2017 :\nAn enkemmad kentañ a aotre bremañ da sevel savadurioù nevez war tachennoù douar libr eus ar c’herioù hag eus ar c’heriadennoù.\nAn eil enkemmad a aotre staliañ obererezhioù an avor tost eus an aod hag astenn ar sevel kerioù en diavezh eus ar bourkoù ha keriadennoù a zo anezho.\nUr sinadeg en-linenn a-enep an enkemmadoù-se en deus rastellet muioc’h a 150.000 sinadur en ur ober un nebeut devezhioù.\nEn despet eus se en deus kadarnaet ar parlamant an enkemmad kentañ d’an 31 a viz Genver.\nO vezañ a-du kreñv evit difenn an efedusañ possubl an aodoù Breizh, an AFB-EKB a jomo skoazh-ouzh-skoazh gant ar gevredigezhioù enebiñ ouzh ar c'humunioù o dije c'hoant gwanaat al Lezenn an Aod.\nExposition de LaOdina à la médiathèque de Locmiquélic par Spered Gouez / L'esprit sauvage le 19/02/2022\nManifestadeg a-enep raktres ar 178 000 yar e Plaodren par Collectif contre le projet des 178800 poulets à Plaudren le 07/06/2020\nMond d'an aod par Alliance Fédéraliste Bretonne - Emglev Kevredel Breizh le 04/05/2020\nKEST, ar romant aodio kentañ e brezhoneg ! par Blaz produktion le 19/11/2018\nPardon Saint Maudez Plouyé / Pardon Sant Vaodez Plouie par comité des fêtes le 14/07/2018\nStaj margodennoù gant Yann-Klaod ar Ruyet par Kerne Multimédia le 27/10/2017


Vélo, VTT Bretagne : randonnée VTT, circuit Vélo en Bretagne\nGant he hentoù MTB, he hentoù glas hag he Vélo Promenades ®, ez eo Breizh ul lec’h eus ar c’hentañ evit mont war varc’h-houarn.\nBrudet eo Breizh e bed ar marc’hhouarnerezh. N’eus ket ezhomm da wiskañ ur c’hrez reder evit tañva plijadurioù ar gazeg-dir avat.\nOber ho mad eus an aer yac’h a c’hallot ober war ar belohentoù pe an hentoù glas pe mont war ho koar war ar les Vélo Promenades ®. O flas o deus ivez ar re zo tik gant an MTB, evel-just. Un afer a c’hoant eo an touristerezh war varc’h-houarn da gentañ-holl.\nAr belohentoù hag an hent glas\nGouzout hiroc’h diwar-benn ar belohentoù hag an hentoù glas\nAr Vélo Promenades ®\nAr Vélo Promenades ® zo anezho troiadoù pourmen war varc’h-houarn n’int ket re hir ha hep nemeur a gemmoù-live. Dispar int evit ar familhoù. Reiñ a reont an tu d’ober anaoudegezh gant ar glad lec’hel.\nGant an hentoù kumunel bihan hag an hentoù nebeut a dremeniri warno ez eont. Bewech m’eo posupl e reont o hent war hentadoù hep kirri-tan ha miret d’an dremeniri hep keflusker. E pep kroashent e tiskouez sklaer ar balizennadur gant peseurt hent mont, hep kaout aon d’en em goll. Evel-just e rank pep hini doujañ ar reolennoù diwall diazez evit ma vo an holl e surentez.\nGant ar servijoù nes a gaver stank-ha-stank e vez aes ober un ehan a-raok mont en-dro war varc’h-houarn.\nUr merk marilhet gant ar FFCT ez eo Vélo Promenades ® .\nGouzout hiroc’h e lec’hienn www.randobreizh.com\nAn takadoù MTB\nLec’hiadoù labelaet eo an takadoù MTB ma kavot hentadoù diouzh an holl liveoù (deraouidi, mailhed, familh, hinienn ha kement zo). Er pevar departamant e kaver anezho ha kinnig a reont meur a servij (porzhioù gwalc’hiñ, lec’hioù feurmiñ ha ratreañ, troioù-bale aozet, ambrougerien diplomet, herberc’hiañ, predañ…)


Merañ endro an takadoù glas - Kemper (BR)\nDegemer Ober anaoudegezh gant Kemper Gweladennoù, liorzhoù ha glasvezegoù Merañ endro an takadoù glas\nMont a-du gant liesseurted ar vuhez gant ar merañ a-ziforc’h\nGant Kêr e vez graet gant teknikoù kempenn evit doujañ d’an endro. Luc’hskeudenn : Pascal Perenneg. Abaoe war-dro pemzek vloaz zo he deus dibabet Kêr Gemper kempenn pep takad glas en ur zerc’hel kont eus al lec’h m’emañ, eus e zezverkoù, eus an implij a vez graet anezhañ gant an dud. An hentenn diaes-se, anvet « merañ a-ziforc’h », a glot mat gant preder an diorren padus ha da bal he deus ober gant teknikoù kempenn hag a zouj an endro.\nPerak dibab an dra-se ? Gant ar merañ a-ziforc’h e c’hall an takadoù foran dont da vezañ takadoù ma vez degemeret ar vevliesseurted ha ma c’hall dispakañ.\nA bep seurt palioù zo.\nEvit an endro :\nsaotrañ nebeutoc’h pa ne implijer ket produioù kimiek,\ngwareziñ ar c’hempouezoù biologel hag ar vevliesseurted\ntalvoudekaat ar glazach gant ar roteliñ, ar plouzañ hag ar braeat...\nEvit ar sevenadur ivez :\nlakaat lec’hiennoù ar glad war wel,\nmirout glad an ardremez, ar plant hag al loened\ntreuzkas chemet al liorzhourien\nEvit ar gevredigezh :\ngwellaat endro bevañ an annezidi en ur ginnig takadoù a bep seurt dezho,\nkizidikaat an dud ouzh an endro,\nlakaat an takadoù da glotañ gant an implij a vez graet anezho (tachenn-c’hoari, tachenn-diskuizhañ, ha kement zo…).\nEvit an ekonomiezh ivez, evit gwellaat an traoù evit a sell ouzh ar c’hoskor, an dafar hag an arc’hant.\nGant ar merañ a-ziforc’h he deus gallet Kêr kaout al label «Takad glas ekologel » (TGE) evit teir eus he liorzhoù : traoñienn Sant-Laorañs, plaenenn ar Meilhoù Glas ha liorzh Lokmaria. Roet e vez gant an aozadur dizalc’h Écocert.\nPep liorzhour amatour a c’hall ivez sikour ha harpañ ar vevliesseurted en ur ober, da skouer, gant doareoù liorzhañ hep diastuzerioù na temzoù kimiek. Alioù a-leizh a vez roet gant an aozadur « Jardiner au naturel », a embann fichennoù pleustrek.\nAl loened e kêr\nLoened ha n’int ket fall\nMerañ an takadoù glas evel peurvanoù…\nChoazet he deus Kêr Gemper merañ takadoù glas zo evel peurvanoù. Kement-se a dalvez kement ha kempenn an tachennoù en un doare naturel gant loened. En doare-se e c’haller chom hep ober gant diastuzerioù, hep ijinennoù, na mekanikoù na karbedoù. Meur a dra zo mat evel-se : al loened ne beuront ket geot hepken, debriñ a reont ivez kreskennoù yaouank ar gwez, ha lakaat a reont harz evel-se da gresk re vras taoladennoù hag a c’hallfe mougañ al logelloù. Ouzhpenn-se e vez drusaet an douar gant kaoc’h al loened ha pa vez mac’het an douar gant ar re-se e vez gwellaet ar vevliesseurted ha harpet adkresk ar plant ha donedigezh gouennoù plant nevez zoken.\n… gant saout brizh-du\nImplijet e vez saout brizh-du e Lokmaria abaoe 2008. Peuriñ a reont 2,5 hektar a c’hlazvezegi war lez an Oded. Evel-se e tegas ar gumun he lod evit gwareziñ ur ouenn eus ar vro hag a zo lod eus glad Breizh. Ar saout brizh-du a veze desavet c’hoazh er bloavezhioù 1960, gant 500 000 penn-chatal, met aet e oa ar ouenn da get, koulz lavaret, 20 vloaz diwezhatoc’h, gant 300 penn-chatal renablet hepken. Gant ur steuñv gwareziñ hag oberoù evel hini Kemper ez eus bremañ 1800 parez eus ar ouenn-se, saout a vent vihan, kalet ha boas ouzh an douaroù treut (evit gouzout hiroc’h).\n… gant givri\nA-vare-da-vare e laka Kêr Gemper un ugent gavr bennak da gempenn an tachennoù a zo diaes mont enno, e-pad 2 pe 3 sizhun bep bloaz. Graet e vez ganto evit ober war-dro an draoñienn, dezhi ur gorread 7000 m2,hag ardremez sal sportoù Penharz. Mirout a reer outo da guitaat al lec’h ma vezont o peuriñ gant orjal tredan hag ingal e vez sachet evezh ar weladennerien ganto.\nAr c’hezeg pounner, loened evit mont war an holl dachennoù\nImplijet e vez kezeg pounner evit kempenn koadoù hag a zo diaes mont enno. En enep d’an traktorioù e c’hall ar c’hezeg mont aes e pep lec’h ha n’o deus ket kalz a levezon war an endro. Graet e vez ganto evit tennañ plant aloubus zo (lore-kerez, kortaderia) hag evit skarzhañ kefioù marv ar gwez a zo kouezhet war an douar pe a c’hall bezañ dañjerus evit ar bourmenerien pe a c’hall bezañ war o hent.\nKarped geotdebrer e Krec’h Gwenn\nGant preder an diorren padus atav, ez eus bet lakaet karped geotdebrer e stank Krec’h Gwenn evit lakaat harz da baotadur ar sualeg-pipoul (Ludwigia peploïdes) hag ar gleizh-dour-pederdelienn (Egeria densa), daou spesad plant aloubus. Abaoe 2006 e c’haller, gant ar pesked geotdebrer-se, lakaat harz d’an aloubadeg-se. Abaoe 2011 ez eus ivez un aeraer a ya en-dro gant energiezh an heol. Gant an ardivink-se e vez mesket an dour evit oksigenañ anezhañ gwelloc’h, ar pezh zo mat evit ar pesked hag a harz ouzh paotadur ar bezhin war un dro.\nEn takadoù glas a zo e kêr ez eus meur a ruskenn. Graet e vez war o zro gant kevredigezhioù pe hiniennoù dre gendiviz (Liorzhoù tiegezhel an Duchenn e Prad-Maria, Kevredad liorzhouriezh ha bokederezh…). Mignonezed diziouerus al liorzhourien eo ar gwenan, rak sikour a reont ouzh yec’hed mat an takadoù glas en un doare oberiant ha sikour a reont ar pollenañ.\nAmprevaned war skoazell al liorzhoù\nLoened all a vent kalz bihanoc’h, na vezont ket gwelet, met ken talvoudus all, a vez implijet gant renerezh an takadoù glas : an amprevaned skoazellerien. E tiez-gwer kêr, e takad ar Redva-kezeg, ez eo ar c’helien gwenn (Aleyrodoidea) unan eus enebourien ar plant. Daou seurt skoazellerien zo bet kavet da lakaat enno : ar pugnez (Macrolophus caliginosus) hag en em vag diwar ar vioù hag ar gwesped (Encarsia formosa) hag a zozv o vioù dezho e larvenned ar c’helien daonet-se. Ret eo menegiñ ivez ar buoc’hed-doue, anavezet mat evel debrerien c'hwen-gwez marlonk.\nEvit stourm a-enep an amheuliered e implij al liorzhourien trapoù gant feromonoù, anezho danvezennoù kimiek naturel hag a zedenn balafenned par ar spesad-se.\nAn holl loened-se, eta, zo skoazellerien brizius deomp. Koustoù izeloc’h, labourioù skoemp kaset da benn, muioc’h a vevliesseurted, muioc’h a liammoù etre an dud er gevredigezh… A-benn ar fin, kalite hor buhez zo gounit gant se.\nKemper, kêr repu evit al laboused\nAbaoe miz Genver 2016 ez eo Kemper ur « Repu KGL ». Rak skoulmet he deus ar gumun un emglev gant Kevre Gwareziñ al Laboused evit tri eus he zakadoù glas : liorzh Prioldi Lokmaria, traoñienn Sant-Laorañs ha plaenenn ar Meilhoù Glas ma c’haller gwelet spesadoù laboused a-leizh. Ur wech adarre ez eo un anaoudegezh, evit kêr, eus ar strivoù graet ganti evit gwareziñ ar vevliesseurted.\nKlotañ a ra ar repuoù KGL gant an oberoù ekokeodedour. Graet int dreist-holl evit an hiniennoù, ar skolioù, ar gelennerien, an embregerezhioù, ar c’hevredigezhioù hag ar strollegezhioù… Mont a reont d’ober ur rouedad oberiant evit ar vevliesseurt nes.\nLec’hioù evit ar chas desavet mat\nLoened all a gaver e kêr ivez : hor mignoned pevarzroadek kaezh. Evit ma ne vefe ket re a gaoc’h-chas war an hentoù foran hag el liorzhoù he deus staliet Kêr Kemper privezioù evit ar chas e meur a lec’h e kreiz-kêr. Luc’hskeudenn : Xavier Mignant\nAl lec’hioù sioul ha suraet-se zo takadoù traezhek etre 15 hag 20 m2, gant klouedoù tro-dro.\nNaetaet e vez al lec’hioù-se bemdez, met goulenn a reer ouzh an dud dastum kac’hadennoù o loened. Dastum anezho zo diskouez sevended : gant bolontez vat pep hini e vo propoc’h kêr hag he zakadoù glas ha plijusoc’h a se evit an holl dud !\nLiorzhañ hep saotrañ\nEvit ar vevliesseurted, evit gwareziñ an dour hag hor yec’hed e ranker en em lakaat da liorzhañ hep diastuzerioù na temz kimiek.\nPenaos dilouzaouiñ en un doare naturel ?\nAn dra gentañ : chom hep ober gant dilouzaouerioù. Gwelloc’h eo, goude se, ober gant doareoù ekologel evel an dilouzaouiñ mekanikel, gant an dorn gant ur vinetenn pe gant an dilouzaouiñ termek dre c’haz, ar plouzañ pe oc’h implijout plant golo-douar. Gallout a reer ivez adkempenn takadoù zo evit ma vint aesoc’h da gempenn, da skouer, lakaat un takad dindan leton da vont da brad.\nGant liorzhourien-kêr e vez implijet kalz tekniknoù naturel evit mirout da ober gant diastuzerioù. Gallout a rit, c’hwi ivez, kemer boazioù mat evit an endro. Ar garta « Liorzhañ en un doare naturel, kaer eo gouzout ! » zo bet krouet evit kelaouiñ gwelloc’h an dud prevez war andiaezamantoù degaset gantan diastuzerioù, ken evit an dour, ken evit an endro hag ar yec’hed foran. Kaset eo war-raok gant ar Sivaloded, sindikad etre kumunioù traoñienn an Oded.


Bloavezhioù foll - Wikipedia\nAnvet eo bet ar Bloavezhioù foll ar prantad etre diwezh ar Brezel bed kentañ hag Enkadenn vras 1929 e Bro-Chall. Lodenn gentañ an Etre-daou-vrezel eo a-raok an diaestêrioù armerzhel ha an stad tennadur krouet gant ar gouarnamant nazi e Alamagn goude 1933.\nE-pad ar brezel e oa Pariz ul lec'h evit an diduiñ ken e veze souezhet meur a soudard a zeue eus an talbenn en-dro. Chañchamantoù brasoc'h a oe gwellet pa oa bet kaset an dañjer da bell.\nArzhourien eus pep broad a zeuas e Pariz ha klas a reont dispenn ar reolennoù kened. An dreistdarvoudelezh a zo bet an tu pennañ. E karter Montparnasse e chome meur a arzhour, paour-raz peurvuiañ a ree ar Montparnos eus outo.\nAr giz evit an dilhad a chañchas kalz ha berraet ha skañvaet e veze an dilhad maouez.\nDieupoc'h e oe kondu ar maouezed eus ar gevredigezh uhel : blev berroc'h, sigaretennoù, un nebeut o c'honduiñ ur c'harr-tan, dilhad a bep seurt.\nPa oa bet red fardañ mekanikoù a bep seurt evit ar brezel e kreskas ar mekanikat. Muioc'h muiañ a c'hrri-tan ha marc'hadmatoc'h a gasas treuzfurmadurioù er c'hêrioù. Azazaet e veze ar straedoù d'an treizhidell . An treuzdougen a-stroll a oa diorreet koulz kostez an hentoù-houarn hag hini ar c'hirri-boutin.\nAdtapet diwar « https://br.wikipedia.org/w/index.php?title=Bloavezhioù_foll&oldid=1506459 »\nDernière modification le 12 Mae 2013, à 21:38\nKemmoù diwezhañ degaset d'ar bajenn-mañ d'an 12 Mae 2013, da 21:38.


Pajenn:Morvan - Buez ar Zent, 1894.djvu/389 - Wikimammenn\nPajenn:Morvan - Buez ar Zent, 1894.djvu/389\n1 a Even\nsant ronan, eskop\neure var douar Leon, ha goudeze ec’h en em dennaz enn eur plas distro da ober he ermitach. Er plas-se ez euz savet a-c’houdevez eur gear vihan hag a zo hanvet Lokournan euz a hano ar Zant.\nEno e tremene he holl amzer o iun, o pedi hag o vedita. Mes, kaer en devoue klask en em guzat, he zantelez hen diskuillaz. Peorien glanv pe vac’hagnet a ieaz eunn devez da c’houlenn ann aluzenn d’he ermitach. Ronan a respountaz d’ezho oa paour he-unan, ha n’en doa nag aour nag arc’hant da zioueret gantho. Mes rei a eure d’ezho ar iec’hed, ar pez a dalie evitho kalz hiroc’h eged aour hag arc’hant. Ar beorien-ze a vrudaz dre ar vro ar mirakl a ioa bet great enn ho c’henver, hag heb dale ermitach ar Zant a oue darempredet gant eur maread tud.\nHogen, Ronan a gave diez ann dra-ze, ha setu perak e sonjaz tec’het enn eul leac’h all. Treuzi a reaz eta rad Brest, hag o veza eat pemp pe c’houec’h leo larkoc’h var douar Kerne, ec’h erruaz enn eur c’hoat braz, hanvet Koat-Nevet, varnhed teir pe beder leo dioc’h Kemper. Er c’hoat-se e savaz eunn ermitach nevez hag eur chapel da offerenna gant sikour eunn den divar ar meaz a ioa o chom e kichen.\nAnn den-ma a iea da velet ar Zant aliesa ma c’helle ; rak plijadur en doa o klevet anezhan o komz euz a Zoue hag euz a draou ann env. Mes he c’hreg, hanvet Keban, n’oa ket henvel outhan. Houma a ioa eur goall vaouez, hag a rebechaz d’he goaz ann amzer a dremene e koumpagnunez Ronan. « — Ann amzer-ze, emezhi, a zo eunn amzer gollet ; n’e ket evelse e c’hounezot bara d’inn-me ha d’ho pugale. » Mont a reaz he-unan da lavaret a bep seurt traou d’ar Zant var digarez ma tistroe he goaz divar he labour. Mes Ronan ne respountaz ket eur ger, hag ann dra-ma a lakeaz anezhi da egari goasoc’h-goaz.\nNeuze ec’h inkantaz enn he amezegez ne oa ann ermit-se nemed eur sorser, hag e felle d’ezhan ive ober eur sorser euz he goaz. Mes kement-se zoken ne oue ket aoualc’h evithi. O veza ma kendalc’he ann dud a skiant\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/389&oldid=137591 »


Post labour Rener·ez brezhoneger·ez ar vagouri Neizh\nDeiziadoù Adalek miz Gwengolo 2018\nImplijer Kevredigezh Neizhig\nKefridi Obererezhioù pennañ : Mererezh melestradurel. Merañ ar budjed mont en-dro. Merañ ha reoliñ ar skipailh. Labourat e darempred gant ar gevredigezh « Neizhig ». Aozañ buhez an ti. – Darempredoù gant ar familhoù\nDoare den Stummadur / kevredigezhioù : ·Stummadurioù hollret : Pe bezañ gant an diplom Stad a vabigour·ez gant tri bloavezh skiant-prenet vicherel. Pe bezañ gant an Diplom Stad a zesaver·ez bugaligoù gant tri bloavezh skiant-prenet vicherel da nebeutañ evit ober war-dro bugale dindan tri bloaz. Pe bezañ gant an diplom Stad a glañvdiour·ez gant tri bloavezh skiant-prenet da nebeutañ oc’h ober war-dro bugale dindan tri bloaz. Stummadurioù all : - Kontouriezh Reoliñ ur skipailh. Skiant-prenet goulennet en ur framm degemer stroll Skiant-prenet vicherel gant bugale dindan tri bloaz Mestroniañ ar brezhoneg. Live B2. Barregezhioù : Gouzout diouzh diorren korf ha bred ar vugale. Anavezout ar bediatriezh : kleñvedoù ar vugale, karget eus ar prederioù hag eus an doare da aozañ anezho. Anavezout al lezenn war gwareziñ ar vugale (gwallgas, penaos en reiñ da c’houzout…). Anavezout endro ensavadurel ar framm degemer (kevelerien ha kefridioù). Gouzout penaos merañ ha melestriñ an tiez bugaligoù. Anavezout al lezennoù a-fet yec’hederezh (prederioù d’ar vugale, yec’hederezh er salioù, pourveziñ ha fardañ boued, reoladoù HACCP). Gouzout penaos reiñ startijenn d’ar strolladoù hag anavezout teoriennoù al labour skipailh, ar reoliñ. Anavezout lezennoù al labour. Implijout meziantoù burevek. Anavezout ar binvioù divorfilañ ha buheziñ a bep seurt. Profil : Bezañ prest d’ober traoù pa vez ezhomm, bezañ pront, skiant an darempredoù, an aotrouniezh, ar selaou, ar marc’hata. Skiant al labour skipailh. Bezañ emren da vat evit aozañ al labour. Dever a boell ha skiant ar servij publik. Aozadur, hentenn labour. Bezañ barrek da gas abadennoù en-dro Bezañ barrek da verañ an traoù pa vez mall. Bezañ barrek da zielfennañ ezhommoù ar vugale.\nEvezhiadennoù Kevrat leunamzer 35e dre sizhun dasparzhet evel-mañ : E-pad 17 eurvezh 30 e ra war-dro ar vugale E-pad 17 eurvezh 30 e ra war-dro ar c’hefridioù ren (degemer ar familhoù, melestradurezh…) – - Gopr hervez emglev labour a-stroll Obererien al Liammoù\nMont e darempred gant Crézé Laetitia, neizhig@gmail.com, 06 49 62 37 97\nFichenn bet kemmet d’an 2018-06-08 13:24:07


Kaozeal:Inizi Gwerc'h - Wikipedia\nAdskrivet diwar Kaozeal:Inizi Gwerc'h Breizhveurat : Kaoz zo eus Inizi Gwerc'h. An inizi n'int ket gwerc'h. Inizi ar Werc'hez int, hervez an orin. Bianchi-Bihan 15 C'hwe 2011 da 18:48 (UTC)\nMoarvat emañ ar wirionez gant Bianchi-Bihan evit orin an anv, hag e yezhoù zo (de:Jungferninseln, eo:Virgulininsuloj, nl:Maagdeneilanden) e kaver un anv evel "Inizi ar Werc'hez". Met e meur a yezh all e kaver un anvadur heñvel ouzh Inizi Gwerc'h (es:Islas Vírgenes, fr:Îles Vierges) hag en implij emañ ar stumm Inizi Gwerc'h bremañ en hon holloueziadur : pennad krouet gant Bianchi-Bihan ha den ebet n'en deus kavet abeg abaoe. Ha petra a vefe graet neuze eus an inizi breizhveurat pe an inizi spagnol ? --Llydawr 21 C'hwe 2011 da 17:53 (UTC)\nNe vije ket ar wech kentañ d'un troer faziañ. Torr-penn e vez pa vez lakaet ar fazi da reolenn. Un dra vat er wikipedia eo gallout abegiñ dibaboù graet re vuan, amañ pe e lec'h all. N'eo ket evit se eo ret hastañ kemmañ: kemer amzer d'en em soñjal eo ar gwellañ. Ma ne gav den abeg , gant 36 000 pennad, n'eo ket ret groñs kompren eo disi ar wikipedia, a ouzomp holl, met peogwir ne ra forzh an nebeudig a vrezhonegerein a lenn brezhoneg gant pezh a vez graet gant un dornad tud dre amañ. Bianchi-Bihan 21 C'hwe 2011 da 19:07 (UTC)\nAdtapet diwar « https://br.wikipedia.org/w/index.php?title=Kaozeal:Inizi_Gwerc%27h&oldid=1629515 »\nKemmoù diwezhañ degaset d'ar bajenn-mañ d'an 21 Meu 2015, da 10:49.


Eil quevren - Ar pemzecvet Chabistr - Wikimammenn\nEil quevren - Ar pemzecvet Chabistr\nYouen-Yan-Lois Derrien, 1779-1792 (?) (p. 123-125)\n◄ Ar pevarzecvet Chabistr. Var ar Sacrifiç divin eus an Oferen, ha penaus eo e ranquer e c’hlevet Ar pemzecvet Chabistr. Var an exerciçou-all pere a so public ha commun Ar c’huezecvet Chabistr. Penaus eo ret enori hac invoqui ar Sent ►\nOUzpen quemense, Philotee, eo ret da Sul ha da C’houel asista en Ofiç divin da lavaret eo en Oferen bred hac er Gousperou muia ma ellot : rac an deiziou-se a so consacret da Zoue, hac e tleer ober enno cals mui a actionou mad evit e enori hac e c’hlorifia, eguet en deiziou-all ; dre ar voïen-se e santot mil douçder ha mil devotion evel a rea Sant Augustin, pehini a lavar en e gonfessionou penaus oc’h asista en Ofiç Divin er gommançamant ma en em gonvertissas, e teuze e galon gant an douçder hac e zaoulagat gant an dalou a zevotion. Hac evit ma en livrin ur veich evit an oll, mui a Verit hac a gonsolation hon eus oc’h asista en Ofiçou public eus an Ilis, eguet n’hon eus en actionou mad pere a reomp en hor part hon-unan, o veza ordrenet evelse gant Doue ma vezo preferet ar mad commun d’ar mad particulier.\nAntreit volontieramant er Breurieziou a so eleac’h ma emaouc’h, ha particulieramant er re ma zeus ar profitapla exerciçou enno ha mui a exempl mad : rac en drase e rentot un oboissanç hac a vezo agreabl bras da Zoue ; ha peguement bennâc na ve quet gourc’hemennet ar Breurieziou, ez int cousgoude recommandet gant an Ilis, pehini evit disquez penaus e deveus c’hoant en em anrolle cals enno, a ro induljançou ha privilejou-all d’ar Vreudeur ha C’hoareset eus ar Breurieziou-se. Ha goudese un dra eo hac a so bepret charitabl bras beza participant ha cooperi gant cals en ho silvidiguez hac en o deisseinou mad ec’his ma reer dre voyen ar Breurieziou-se. Ha peguement bennâc ma c’halle c’hoarvout e raemp quer couls exerciçou en hor pârt hon-unan, evel a reer er Breurieziou e commun, ha ma caffemp so-quen mui a c’htout oc’h o ober en hor particulier : cousgoude Doue a so mui glorifiet pa zeuomp d’en em unissa assambles evit contribui an eil re e mad o hentez ac’hanomp. Ar memes tra a lavaran evit peb seurt pedennou ha devotionou public pe en re e tleomp asista muia ma ze possibl, evit ma tisquezzimp exempl mad d’hon nessa ha ma tuimp erc’hisse da gontribui e gloar Doue hac en intention gommun eus an Ilis.\nAdtapet diwar « https://br.wikisource.org/w/index.php?title=Eil_quevren_-_Ar_pemzecvet_Chabistr&oldid=124775 »\nKemm diwezhañ d'an 9 Eos 2018 da 11:56


WAR VOURZH UR VAG-KENWERZH 2/2 An doug endalc’herioù – Dispak\nPublished on 16/12/2019 04/06/2020 by Juliette Roger\nDa vare ar « Black Friday » ha prenadennoù Nedeleg, deomp da sellet un tammig a-dostoc’h ouzh an hentad graet gant ar varc’hadourezh a-raok na zegouezhfe er gourmac’hadoù. Kelaouadenn e-kreiz ar meurvor Atlantel war vourzh ul lestr kenwerzh, e-touez an endalc’herioù.\nAr CC Cayenne e porzh Philipsburgh, war enez St-Maarten, er Mor Karib.\nHirder : 190 metrad. Anv ar vag: CC Cayenne. Akipaj : 27 den. Lestrad : 2 000 a endalc’herioù. Hentad : An Havr-Nevez (Bro-C’hall) – Degrad de Cannes (Gwiana C’hall). Un uzin da vat eo al lestr-mañ, gant ur sal-vekanikoù ken bras ken ne vez gwelet nag ar mor nag an heol gant an dud a labour enni, devezhioù-pad a-wechoù.\nTrouzal a ra ar c’hefluskerioù, eus ar penn a-dreñv betek ar penn a-raok. Evit tud n’int ket boazet eveldomp eo spontus pep tra a-fet ment… Koulskoude eo ar CC Cayenne bag vihanañ embregerezh etrebroadel CMA CGM, ul lestr-karg doug-endalc’herioù! Buan hon eus komprenet an dra-se : o paouez mont kuit eus an Havr-Nevez e oamp pa oa dija meur a vag bras-tre, brasoc’h eget hon hini, a-bep tu d’an dremmwel.\nBremañ, ar bagoù brasañ a zo dezho tro-dro da 350 m hir ha betek 22 000 a endalc’herioù a c’haller kargañ enno (boestoù-houarn bras). “D’ar poent-se, ar vag a zo da vat par d’un enezenn”, eme ur martolod filipinezat. Ne santer ket ar gwagennoù ken pa vez eus un taol barr-avel!” Ni hon deus gallet kaout un taol arnev e-kreiz ar Meurvor, hag e vije hejet mat ar vag, daoust ma ne oa ket uheloc’h ar gwagennoù eget pevar metrad. Sañset e krog da vezañ start evit ar CC Cayenne adalek 6 pe 7 metrad uhelder. “War ul lestr-bras e oan a-raok labourat amañ”, a lavar un ofiser dimp. “Ur wech e oa bet gwagennoù 13 metrad uhelder… Ne veze ket santet mann”.\nBetek 300 tonnenn a fioul pounner\nTrouz bouzarus dibaouez a vez e sal ar c’hefluskerioù.\nN’eo ket bagoù-dre-lien an endalc’herioù-se, anat eo. Hag evit lakaat da vont war-raok un euzhvil a-seurt-se eo dav lakaat litradoù a eoul-mein er c’heflusker, evel-just.\nA bep seurt gazeoul a vez implijet gant ar bagoù. Met peurliesañ eo un doare dour-tan saotrus-kenañ a vez devet gant al listri-kenwerzh pa vezont war vor, pell diouzh an aodoù. Fioul pounner a vez graet eus se. Gant lastez an eoul-maen hag ar produioù a servij da wennaat anezhi e vez fardet ar fioul-se. Betek 300 tonnenn fioul-pounner a c’hell bezañ lonket, bemdez, gant ur c’hargo eus ar re vrasañ. 50 tonennad bemdez zo a-walc’h evit ar CC Cayenne. Daoust ma n’eo ket ken fall al listri-kenwerzh hag ar c’hirri-nij a-fet CO2 produet, e c’hell ur vag vras er mod-se hec’h-unan, a-fed soufr, saotrañ an aer kement a 50 milion a girri-tan ! Gwelet e vez war hor bag : du-mat eo ar moged a ya kuit diouzh ar siminal, ha ken lous eo ma vez tammoù ludu pegus o c’holeiñ al leur hag ar mogerioù. Hag e-pad hor beaj eo bet diaes alaniñ aer fresk ar mor ken fall e oa ar c’hwezh a zee er-maez eus kof ar vag.\nA-benn 2020 e tlefe bezañ difennet implij ar fioul-se gant an Aozadur mor etrebroadel (Organisation maritime internationale) war an holl vorioù. Evel-just e vo implijet ur fioul ha ne vo ket ken “pounner” marteze met a chomo gwall saotrus memes tra.\nHag an endro ?\nAr produioù lakaet war pont ar vag.\nOuzhpenn da se, e vez kemeret ar c’harr-nij gant pep martolod, bewech ma teu e-bourzh ar vag pe evit distreiñ d’ar gêr (rak evel-just ne‘z a ket ar vag da gerc’hat ar vartoloded en o bro). Tost an hanter eus ar 27 martolod a gas o devezhioù er-maez, war ar pont, o naetaat ar mergl. Gant dour ha produioù pistrius e vez graet al labour-se. Sañset e vez dastumet al lastez, met diouzh ar pezh hon deus gwelet, mont a ra pep tra er mor.\nKement-se… evit kas petra ‘ta ? Tablezennoù, poellgomzerioù, dilhad, kirri-tan, c’hoarioù Kinder pe Mac Do… Muioc’h eget 90% eus an traoù gwerzhet dre ar bed a vez treuzdouget war vor. E bourzh ar CC Cayenne, den ne oar ar pezh a vez kaset gante. Nemet pa vez armoù pe danvez-tarzh. « Ar boestoù-houarn gwenn aze zo enne danvez fresk, a zispleg ur martolod. Frouezh, legumaj, kig pe me oar me. Gant ar re-se e vez gounezet ar muiañ a arc’hant ». Pep hini anezhe en deus ur c’heflusker, evel ur yenerez, a dro dibaouez.\n“Bez’ ez eus muioc’h-mui a listri war vor, eme ar pennmekanikour. Normal eo : bevezet e vez muioc’h gant an dud, an dud eo a ranko cheñch.”\nKazetennerez dizalc’h o labourat e Breizh. A-orin eus Portugal, disavet e Katalonia a-raok erruiñ en IUT Lannuon. Bet o reportajiñ e Amerika ar Su gant Gwenvaël Delanoë e-pad 7 miz. Krouet Splann ! gant tud all a-benn ober enklaskoù don diwar-benn sujedoù pouezus er vro. Dedennet gant ar sujedoù sokial, endroel, ha tout ar pezh a denn eus ar pobloù minorelaet.\nBeajiñ, Endro / labour-douar, EtrebroadelBeajiñ, Black Friday, Brezhoneg, kenwerzh, mor, nedeleg, prof\nPrevious Previous post: Sinema. Dispac’h mut ar re yaouank\nNext Next post: Levrioù nevez embannet e brezhoneg #2


Pajenn:Al Lae - Bilzic.djvu/52 - Wikimammenn\nPajenn:Al Lae - Bilzic.djvu/52\n— 52 —\nBilzig hag e vennoziou\nKeit ha ma pade ar goanv, Bilzig, en ti-nean, gant ar merc’hed, ar wazed, a ziske ar pez o devoa o-unan disket gant o zadou koz. Skol vat, ar gwella skol. A-nebeudou evel-se e sile en e evor, en e spered, nerz ha furnez, holl c’hened e vamm-bro ; arabad eo ankounac’haat he zechou, he siou, he youlou mat pe fall.\nEvel-se ive ar Vretoned yaouank, o c’halon hag o ene moulet war re o zadou koz, a reno o bue, sklerijennet gant ar skoueriou a deu d’ê eus fin fons goueled ar blavejou, pa oa o gouenn skignet war douarou ar Sav-heol, a-rôk ma teuas o zud koz en enez Breiz.\nHa Bilzig, pôtr abret, lemm ha prim, a zune, a zene ar c’hôjou, al lavariou, ar zoniou, ha dindan e evor digor-frank e tastume anê. Ha pa ’c’h ê, eur wech an amzer, da vesa saoud ha denved e amezegez war an torrod yeotek, e-unanik, dirag an dremwel, ar c’hôjou, al lavariou, ar zoniou a deue da nij dirak daoulagad e goun. Alïes, dirag ar mor, e chome sounnet da heuilh war ar wagenn hent eur vag pe hini eul lestr, pe a-dreuz an oabl nij ar gwennilied, nij ar brini-mor. Na karet an nije bet mont gante ! Pelec’h, n’eus forz pelec’h, gant ma vije bet aet. Mont da vale, da redek bro evel « Pôtr e vaz-houarn », evit savetei prinsezed ; evel « Tignasennig » hen ac’h aio ive en karroz alaouret, hag evel « Iann hep aon » netra ne vo kât d’hen sponta. Hag e kane, ar pôtrig emzivad, reuzeudik, dirag ar mor, war an torrod :\nDeus davidon d’ar Palud,\nHag ac’hane d’an Trêz-gwenn\nHag ac’hane d’ar Velevenn !\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/52&oldid=159866 »\nKemmoù diwezhañ degaset d'ar bajenn-mañ d'an 22 Ebr 2020, da 18:09.


Kaozeal:Dionysos - Wikipedia\nN'eo ket d'ar verourien da zibab ment ar skeudennoù, met d'ar re a labour warno. An oberennoù arzel a zellez bezañ gwelet, ha n'eo ket bihanaet en un doare mezhus evit un holloueziadur. Bianchi-Bihan 23 Gou 2007 da 11:38 (UTC)\nImplijet e vez peurliesañ ar stumm "thumb" rak pounner-tre a c'hell bezañ skeudennoù bras o ment ha lakaet e vez diaes neuze tud ur modem goustad kargañ ar bajenn. Evit o gwelet brasoc'h mar bez ezhomm n'eus ket 'met klikañ warne. Merour (Neal) (Kaozeal) 23 Gou 2007 da 13:54 (UTC)\nAn oberennoù arzel n'int ket graet evit ar chas, met evit bezañ gwelet. N'eus ket ezhomm da vrasaat betek re, na d'o bihanaat evel ma rez. Ar seurt divizoù zo da gemer a-stroll. Bianchi-Bihan 23 Gou 2007 da 17:13 (UTC)\nN'eo ket hennezh ur pennad diwar-benn an arz, met diwar-benn ar vitologiezh - talvezout ar ra ar skeudenn da ambroug ar pennad ha n'eo ket ar c'hontrol. Lakaet ar skeudenn dindan stumm un "ivinenn" adarre. N'eo ket bet bihanaet. Evit kompren mat an diforc'h etre ur skeudenn bihanaet hag un "ivinenn", s.o. "Penaos embreger ur skeudenn" Merour (Neal) (Kaozeal) 25 Gou 2007 da 08:03 (UTC)\nlakaet e druz a-us evit ma komprenfes gwelloc'h. Me non ket gwall chalet gant ment ar skeudennoù, ganin ul liamm ADSL. Re all avat n'hallo ket kargañ ar pennad, gante ur modem goustadikoc'h. Merour (Neal) (Kaozeal) 23 Gou 2007 da 19:30 (UTC)\nN'eo ket chalet an aotrou, met kemm a ra hervez e c'hoant, evel ma tistruj hervez e c'hoant. Pelec'h emañ istor ar pennad a-raok an 23 a viz Gouhere distrujet gantañ da 09:16 dec'h ? o klask emaout? Bianchi-Bihan 24 Gou 2007 da 09:16 (UTC)\nN'eo ket dre ma c'hoant na tamm ebet - ne ran nemet lakaat e pleustr reolennoù bet kendivizet ha/pe votet a-stroll. Te an hini eo a glask ober diouzh da c'hoant war an dachenn-mañ hep doujañ d'ar reolennoù envel-se. Bremañ e vo ret din adober ar rummad "Dionisos" bet savet ganit ivez evit e lakaat da doujañ d'an hevelep reolenn.\nNe vije ket bet ret din (ya, RET, ma dle aeo evel merour m'az on lakaat ar pennadoù da doujañ d'ar reolenn envel) diverkañ ur pennad a-benn galloud e genteuziñ gant unan all ma vije bet doujet ouzh ar reolennoù envel-se ganit. Ya, war da chouk e lakaan samm ar gudenn-mañ, rak n'eo ket ar wezh kentañ m'eo savet ur gudenn a seurt-se hag aet on skuizh o rankout dirouestlañ pennadoù doubl hag o c'henteuziñ dre ma fell dit atav sevel pennadoù dindan stummoù na doujont ket d'ar rolenn envel sklaer war an dachenn-mañ. Kloz ar gaoz-mañ ganin. Merour (Neal) (Kaozeal) 25 Gou 2007 da 07:55 (UTC)\n2 Dionysos c'hoazh hag adarre\n3 Ar filistinerezh trec'h d'an arz\nN'hall ket ur Yann implijer diverkañ ur pennad, hag istor ur pennad, met ur merour a c'hall.\nAr merour Neal en deus diverket ur pennad peogwir eo lammet, evel kustum, da lakaat e fri el labour\na-raok na vije echu,\nhag a-raok en em soñjal.\nLakaat a ra an tamall war ma chouk peogwir n'en deus ket kaozeet na soñjet a-raok ober e fazi: ledan eo chouk ar re all, n'eus nemet kargañ d'ober.\nDlead kentañ ur merour eo ivez leuskel istor ur pennad a-wel d'an holl, kuit da ziverkañ netra.\nGoulenn a ran eta ma vo adsavet istor ar pennad Dionysos diverket gant Neal, ha n'eo ket gant unan all. Bianchi-Bihan 25 Gou 2007 da 08:13 (UTC)\nYa, gwir eo, n'eus nemet ar verourion a c'hell diverkañ penandoù. Goulenn a v'hell ivez an implijerion/ezed all diverkañ pennadoù ha graet e vez war o zro gant ar verourion. Evit se eo ar bajenn isispial bet implijet ganit meur a wezh dija "Pajennoù da nullañ"\nAr verourion a c'hell "lakaat fri", dres evel an holl implijerion/ezed all, evit lakaat ar pennadoù da doujañ da reolennoù mont-n-dro war raktres. Un diforc'h ez eus avat: gallout a ra an implijerion/ezed boutin hen ober e rank ar verourion hen ober\nN'eo ket ret kaozeal evit lakaat e plesutr reolennoù bet votet war ar raktres-mañ, dreist-holl p'anav mat un implijer bet savet ur pennad gantañ pere eo ar reolennoù-se met kavout a ra gwell dezhañ ober hep doujañ oute, daoust, evel en degouezh-mañ, m'eo bet kemenet dezhañ meur a wezh dija.\nYa, gallout a ra lakaat samm ar fazi war chouk un implijer resis pa galsk en un doare sistematk ha gwezh ha gwezha ll mont e-bioù d'ur reolennoù envel sklaer (ret eo bet adenvel ar rummad Dionisos div wezh ivz goude ma oa bet adanvet ar pennad e-unan). Ma vez kollet danvez, hag a c'hell bezañ, n'eo nemet dre faot an hini a glask skuizhañ ar re all o sevel pennadoù dindan stumm a oar mat a ranko bezañ reizhet da c'houde hag/pe kenteuzet gant penandoù all (ul labour torr-penn) pa vez penandoù all bet savet dindan ar stumm reizh hervez ar reolennoù bet degemeret dre votateg war an dachenn-mañ\nKloz ar gaoz ganin war an dachenn-mañ. Sklaeraet an traoù.\nMerour (Neal) (Kaozeal) 26 Gou 2007 da 10:29 (UTC)\nDionysos c'hoazh hag adarreAozañ\n(Eilet diwar ar bajenn gaozeal stag ouzh ma fajenn bersonel evel implijer boutin: amañ)\nTreiñ "i" da "y" Ha bremañ, goude ober da zever (sic) treiñ "i" da "y", e ri da zever adsevel istor ar pennad? Bianchi-Bihan 25 Gou 2007 da 08:16 (UTC)\nTroet "i" da "y"? Na tamm ebet. Savet eo bet ar stumm "Dionysus" o toujañ d'ar reolennoù envel bet votet war ar Wikipedia-mañ (s.o Wikipedia:Kendivizoù reolata/Anvioù divoutin gresianek kozh ha modern), da lâret eo resisoc'h:\nDiviz 2: Doujañ da stumm gresianek orin an anvioù. Amañ: "Διώνυσος/Διόνυσος"\nDiviz 7: Lakaat kemm etre "iota" ha "upsilon". Treuzskrivañ "upsilon" > y'. Amañ "Διώνυσος/Διόνυσος" > "Dionysos"\nMa toujfes d'ar reolennoù envel war an dachenn-mañ ha ma chomfes a-sav da sevel pennadoù ha rummadoù doubl ne vefe ket ezhomm o reizhañ, o c'henteuziñ hag/pe o diverkañ ha nueze e vefe aesoc'h chom hep koll danvez dre da faot-te.\nBremañ ec'h in da adanvel ar rummad doubl "Dionisos" bet savet ganit adarre dre ma'z eus dija ur rummad anvet "Dionysos" rezh e stumm hervez ar reolennoù envel bet votet war ar Wikipedia-mañ. Arabat dit klemm neuze ma welez m'eo bet rummatet fall ar pennadoù ...\nAchu ar gaoz ganin war an dachenn-mañ. Ne vo ket repsontet ouzhit ken ganin war an dachenn-mañ dre m'eo bet sklaeraet an traoù. Mar fell dit kas pelloc'h an afer, n'ec'h eus nemet mont e darempred gant ur merour all.\nMerour (Neal) (Kaozeal) 26 Gou 2007 da 10:12 (UTC)\nAr filistinerezh trec'h d'an arzAozañ\nPa vez lakaet Dionysos e-lec'h Dionisos, n'eo ket treiñ "i" da "y" hervez Neal.\nDispleget dre an hir dija.\nMerour (Neal) (Kaozeal) 27 Gou 2007 da 10:11 (UTC)\nDre an hit? Digomprenus.\nPa vez nac'het gantañ adsevel danvez ar pennad, hag istor ar pennad eo dre faot ar re all. Keit ma ne ray ket e labour adsevel, ne labourin ket ken war ar pennad evit leuskel anezhañ d'obere labour ken talvousus.\nN'eo ket nac'hañ adsevel ar pennad. Diverket gant ar sistem ul lodenn eus istor ar pennad berrañ bet kenteuzet gant ur penand hirañ p'eo bet kenteuzet daou bennad doubl o danvez dre faot un implijer ma fell dezhañ sevel penandoù dindan titloù na doujañ ket d'ar reolennoù envel bet votet amañ. Displeget dre an hir dija.\nPa fell dezhañ ober al lezenn er pennad-mañ, evel e meur a hini all, e vez bihanaet taolenn Velasquez bep tro ma klaskan lakaat anezhi en ur vent dereat. Dont a ra da vezañ "mean and petty": kaouennidigezh.\nN'eo ket me an hini a ra al lezenn - ne ran nemet lakaet e plesutr reolennoù bet votet amañ.\nN'eo ket bet bihanaet ar skeudenn, implijet eo bet ar stumm "ivinenn". Displeget dre an hir dija an diforc'h etre bihanaat hag ivinennoù hag ar rag hag ar perag.\nN'eo ket dav kregiñ gant ar c'hunujennoù hag an tagadennoù personel, nag e brezhong nag e saozneg. Ma kendalc'hez da vont war an hent-se e vo stanket da gont.\nSetu bremañ daou abeg din da chom hep labourat e-lec'h ma tremen ar freuzer. Bianchi-Bihan 27 Gou 2007 da 07:29 (UTC)\nMa kendalc'hez da gunujenniñ ac'hanon e vo stanket da gont. Neal (Kaozeal) 27 Gou 2007 da 10:04 (UTC)\nYa, a-du gant Neal penn-da-benn: n'eo ket dereat tamm ebet feulster tagadennoù Bianchi-Bihan, nag e doareoù reut ha tagnus eskemm gant ar wikipedourien all.\nBenoni (Kaozeadenn) 30 Gou 2007 da 13:50 (UTC)\nDiziverket eo bet ganin ar pezh oa bet diverket gant Neal. Emichans e vo laouen an holl breman...\nBenoni (Kaozeadenn) 30 Gou 2007 da 14:06 (UTC)\nAesoc'h e vije bet kregiñ dre aze, echu e vije ar pennad, ha savet re nevez all e-lec'h koll amzer . Un deiz marteze e teuin en-dro da labourat amañ... pa zeuy ar c'hoant en-dro. Bianchi-Bihan 30 Gou 2007 da 16:56 (UTC)\nAesoc'h c'hoazh e vije bet krediñ dresevel pennadoù gante titloù o toujañ d'ar reolennoù envel bet votet war ar raktres-mañ ha chom a-drugarez da se hep sevel pennadoù doubl. Dont a ri en-dro pa gari. Neal (Kaozeal) 30 Gou 2007 da 17:33 (UTC)\nKeit ma c'hoarii lakaat taolenn Velasquez er vent se n'on ket prest da vezañ gwelet dre amañ. Bianchi-Bihan 31 Gou 2007 da 05:28 (UTC)\nAdtapet diwar « https://br.wikipedia.org/w/index.php?title=Kaozeal:Dionysos&oldid=200146 »\nDistreiñ d'ar bajenn "Dionysos".\nDernière modification le 31 Gou 2007, à 05:28\nKemmoù diwezhañ degaset d'ar bajenn-mañ d'an 31 Gou 2007, da 05:28.


Journal de Renaud Camus, mardi 19 mars 2013\ncréée le mercredi 20 mars 2013, 11 h 17\nmodifiée le mercredi 3 juillet 2013, 16 h 07Mardi 19 mars 2013, minuit et demi. Les travaux simultanés sur les épreuves de Vue d’œil, sur les ultimes mises au point des Inhéritiers (~~~ ~~~~~~~~~~~~~~ ~~~~~ ~~~~~~~~, ~~~~ ~~~~~~~~~~ ~~~ ~~~~~ ~~~~~~ ~~~~~ ~~~ ~~~ ~~~~~~) et sur l’album Le ~~~~~ ~~~ l’Heure ~~~ ~~~~~~~~ ~~~ ~~~~ ~~~~ ~~~~ ~~~~ ~~~~~~~, ~~~~~~~~~~, ~~~~~ ~~~~~~~~ ~~~~ ~~’~~~ ~~~~~~~~~~ ~~ ~~~~~ ~~~~~~~ ~~~~~ ~~~~ ~~~~~~~ ~~~~~~~~, ~~~~~~~~~ ~~~~ lettres et aux ~~~~~~~~~ ~~~~~~~~~~~~~~, ~~~~~~~~~~ ~~~~ ~~~~~~~ ~~~~~~, ~~~~~~~~~~~ ~~~~ ~~~~~~~~~~ ~~~ l’Anthologie générale, ~~~~ Lettres reçues, ~~~~ Vaisseaux ~~~ ~~~ ~~~~~ Index (~~~ ~~~~~ ~~~~ ~~’~~~ ~~~~~~~). ~~~~~ le journal 2012 ~~~ ~~’~~~ ~~~~~ ~~~~ ~~~ ~~~~~~ ~~ ~~~~~~ ~~~ ~~~~~~~~~ ~~~ ~~~~~, ~~~ ~~~~~. ~~~ ~~~~ ~~~~~ ~~~~ L’IN-NOCENT, ~~~ ~~~~~~~~~ ~~~~~~ ~~~ ~~~~~~, ~~~~ ~~~~~~~~~, ~~~ prend bien du ~~~~~~ ~~~~~~, ~~~~~ ~~~’~~~~~ ~~~ ~~~~~ ~~~~~~, ~~~~~ ~~’~~~~~~~~~~, ~~~~ ~~’~~~~~~~~~ ~~~ ~~~ citations.\nJ’écrivais ~~~~~ ~~~~ ~~~ ~~~~~~~ ~~~ ~~~~~~~~~~~~ ~~~ ~~~~~~~~~ ~~’~~~ ~~~~~~~~~~~~~~~~~~ ~~~~~~ ~~ ~~~~~~~~ et pouvoir être ~~~~~~~ ~~~~~ ~~~~~~~~~ ~~~ ~~~~~~ ~~~~ ~~~ ~~~~~~~~ ~~~~~~~~ ~~~ ~~~~ ~~~~ ~~~~~ ; ~~~ ~~’~~~ ~~~~~~ ~~~~ ~~~~~~~ ~~~ ~~~~~~ ~~~ correcteur — ~~~ ~~’~~~~~~~ ~~~~~~ ~~~~ les compétences qu’il ~~~~~~ ~~~ ~~~~~, ~~~~~~, ~~~~~~~~~~ défaut.\nEn ~~~~~~~~~~~~ ~~ ~~~ ~~~~~ ~~~~ ~~~~ ~~~~~~~~~ ~~~~ ~~~~~~~~~ ~~~ ~~~~~~~ ~~~~~~ ~~~~ ~~~~~~ ~~’~~~ ~~~~~~~~~~~ ~~~~~~~~~~, ~~~~~~~ ~~~ journal, ~~~ sur un texte ~~~~~ ~~~ ~~~~~~ ~~~~~~ ~~~~~~~~~~~ ~~’~~ ~~~~ ~~~~~~~~~ ~~~~ ~~~~ ~~~~, ~~~ ~~~ ~~~~ ~~~~ ~~~~~~~~, ~~~ ~~~ ~~~~ ~~~~ ~~~~~~~, ~~~ ~~~ ~~~~~~ ~~~~~~~ ~~ ~~~~~ point les services ~~’~~~ ~~~~~~~~~~~~~~ ~~~ ~~~~~~~~~ ~~~~~~~, ~~~ ~~~~~ ~~~ ~~~~~~~~ ~~ ~~’~~~~~~~. ~~~~~~~~~~~~~ ~~~~~ ~~~~ ~~~~~~~ ~~~~ ~~~~~~~~~ ~~~ ~~~ ~~~~~ ~~~~~ ~~~~~~ ~~~~~~~~. ~~~ ~~~~~~ ~~~ ~~~~~, ou crois savoir, ~~~~~ ~~~~~~~~ ~~~ ~~~ ~~~~~~ ~~~~~~~, ~~~~ ~~~~~~~~~~~~ ~~~ ~~~~~~~~~~~, ~~~~ ~~~ ~~~ ~~~~~ ~~~~~~~, ~~~~ ~~~ ~~~~~~ ~~’~~~~~~ ~~~~ ~~~~~~ ~~~~ ~~~ croyais.\nAinsi ~~’~~~~~~ ~~~~~~~~~ ~~~~ pour les nombres ~~~~~~~~~~~ ~~ ~~~~~, ~~~~~~ ~~~ ~~~~ ~~~~~~ ~~~ ~~~~~~~ ~~~~~~~~, ~~~ ~~~~~~~~ ~~~~ ~~~~~~~ ~~~~~~ ~~~~ ~~~~~~~~~~~~ ~~~~~~~~ : trente-quatre, soixante-dix-neuf, ~~~~. — ~~~ ~~~’~~~ ~~’~~~ ~~~~~~~~ ~~~~ pour les nombres ~~~~~~~~~~~ ~~ ~~~~~ : cent ~~~~~~ huit, mille ~~~~~ ~~~~~ ~~~~~~~-~~~~~~~ treize. ~~~~~ ~~~ ~~~~~~ ~~~ ~~~~~ ~~~~~ ~~~~~ ~~~~~~-~~~, ~~~ ~~~~~ ~~~~~ ~~~~ ~~~~~ ~~~~~~~~~ ~~~~ ~~~ ne pensais, et ~~~~~~~~~ ~~~~~~ ~~~~~~~~~~~, ~~~~ ~~~ ~~~~~~~~~~~ ~~ ~~~~~~~ ~~~~~ ~~~~ ~~~~~~~ ~~ trente-et-un ou soixante-et-onze. ~~~ ~~’~~ ~~~~~~~~~~ ~~~~~ ~~~~~. ~~~ ~~~~~~~~~ ~~~~~~ ~~~~ ~~~~~~~~, ~~~~~~~ ~~’~~~ ~~~~~~ le cœur net. ~~~ ~~’~~~ ~~~ ~~~~~~~~~~~~~~~~ ~~~ ~~~~~~.\nvoir l’entrée du mardi 19 mars 2013 et son image dans Le Jour ni l’Heure


Gaer-lwyd - Wikipedia\nChapel ar Vadezourien, e Gaer-lwyd.\nGaer-lwyd (skrivet Gaerllwyd e saozneg) zo ur gêriadenn vihan e kreisteiz Kembre, e Sir Fynwy. E-barzh parrez Drenewydd Gelli-farch emañ. Emañ ar gêriadenn er gevred da v-Brynbuga hag en hanternoz da Gas-gwent.\nAdtapet diwar « https://br.wikipedia.org/w/index.php?title=Gaer-lwyd&oldid=1717980 »\nKemmoù diwezhañ degaset d'ar bajenn-mañ d'an 9 Gwe 2016, da 11:49.